text:
Maumwi 8: Ga Ntsa Na Masha Sha Lawa Ni
Masha langai mi gaw nanhte hpang maga de lam hkawm sa wa yang, shi a hkum hkrang gaw nanhte a nta numgaw madin daram tsaw yang, dai wa hpe gara hku nna, myit nawn na kun? Dai wa gaw masha sha lawa she re law! Moi kalang mi e, Ginding aga ntsa hta, kaja wa masha sha lawa ni nga yu ai. Shan hte a kawa ni gaw sumsing lamu na lamu kasa ni rai ma ai, nga nna Chyum Laika hta tsun dan ai. Raitimung gara hku nna byin mai na i?
Nhkru ai lamu kasa Satan gaw, jam jau jaw na matu, bungli law nga ai, lam hpe matsing tawn mu. Karai Kasang a lamu kasa ni hpe pyi, nshawp ai amu galaw hkra, shakut nga ai. Hpang e lamu kasa ni kaw na nkau mi, Satan a ga hpe madat hpang wa ma ai. Sumsing lamu hta Karai Kasang galaw shangun ai amu hpe kau da ma ai. Ginding aga ntsa da yu sa wa nna, shinggyim hkum hkrang hpe tinang nan sa dagraw la ma ai. Hpa majaw re ai hpe chye ani?
Ga ningtsa kaw na tsawm htap ai num sha ni hpe Karai Kasang a kasha ni mu jang, shanhte hte rau nga mayu ma ai majaw, re nga nna, Chyum Laika kaw tsun dan ai. Dai rai nna shanhte gaw ga ntsa de yu sa wa nhtawm, dai numsha ni hte dinghku sa de sha ma ai. Chyum Laika hta e, ndai zawn galaw ai gaw shut ai nga nna, tsun ai. Hpa majaw nga yang lamu kasa ni hpe sumsing lamu e nga na matu, Karai Kasang hpan da ai majaw re.
Lamu kasa ni hte shanhte a madu jan ni kasha shangai wa ma ai. Dai ama ni gaw lak lai ma ai. Nnan e gaw nau lak lai na zawn n san ai. Raitimung hpang e gaw grau grau nna galu gaba wa ma ai hte, n-gun atsam kaba wa nna, grau grau n-gun ja wa ma ai. Masha sha lawa ni byin tai wa hkra re.
Ndai masha sha lawa ni gaw nhkru ma ai. Shanhte gaw hkum hkrang galu kaba ma ai, n-gun lapyin mu rawng ai majaw masha ni hpe aroi arip rai nna zing ri ma ai. Masha hkum shagu hpe shanhte zawn n kaja ai tai hkra, adip arip rai nna galaw shangun ma ai.
Enuk gaw si mat wa sai. Raitimung ga ntsa hta e, myit su ai masha langai mi bai nga wa ai. Shi a amying hpe Noa nga ma ai. Shi gaw Karai Kasang galaw shangun mayu ai amu hpe galoi mung galaw ai.
Lani mi hta e, Karai Kasang gaw, Noa hpe tsun ai, Nhkru n kaja ai masha yawng hpe, jahten kau na aten du sai. Raitimung Noa hte shi a kun dinghku masha ni, du sat amyu shagu hpe Karai Kasang gaw hkye la na re. Karai Kasang gaw gara hku nna hkye la na kun? Yu yu ga.
Ningpawt Ninghpang 6:1-8; Yuda 6.


c: text/html

text:
Maumwi 41: Magri Lapu Sumla
Shadaw hta e dum bat lawai da ai lapu gaw, lapu majing hte nbung a ni? Lapu majing gaw n re ai. Magri hte galaw tawn ai lapu re. Yehowa gaw Mawshe hpe tsun ai; dai lapu hpe shadaw hta sharawt da u; masha ni gaw dai hpe yu nna, asak lawt na re, nga ai. Aga e nga ai kaga lapu ni gaw, lapu majing re ai. Masha ni hpe lapu achye nna, shanhte machyi nga ma ai. Hpa majaw re ai hpe chye ani?
Israela masha ni gaw Karai Kasang hte Mawshe hpe nhtan shai ai ga tsun ma ai majaw re. shanhte gaw: ‘Anhte hpe ndai nam mali e si na matu, Egutu mung kaw na hpa rai woi wa myit ta?; ndai yang e, ntsin mung nnga ai; lu sha mung nnga ai; ndai manna muk hpe anhte sha jin saga ai,’ nga nna aput angun ma ai.
Manna muk gaw grai kaja ai lu sha re. Yehowa gaw mauhpa lam hku nna shanhte hpe jaw ya ai. Mauhpa lam hku nna, shanhte hpe ntsin mung jaw ya ai. Raitimung Karai Kasang dai zawn jaw lu jaw sha bau sin makawp maga wa ai hpe shanhte chyeju ndum ma ai. Dai majaw agung rawng ai lapu ni hpe, Yehowa shangun dat nna, Israela masha ni hpe ari jaw ai. Lapu achye nna shanhte law law si ma ai.
Hpang jahtum e, masha ni gaw Mawshe hpang de sa wa nna: anhte gaw Yehowa hte nang hpe nhtan shai ai ga tsun kau ai majaw, anhte hta mara lu ga ai. Ndai lapu ni hpe yeng kau na matu, Yehowa kaw akyu phyi ya mi,’ nga nna sa tawng ban ma ai.
Shing rai Mawshe gaw masha ni a matu akyu hpyi ya ai. Yehowa mung magri sumla galaw na matu Mawshe hpe tsun ai. Dai hpe shadaw hta e sharawt da u, nga ai da. Lapu achye hkrum ai masha shagu dai hpe yu ra ai da. Karai Kasang htet dat ai hte maren Mawshe galaw ai. Lapu achye hkrum ai masha ni mung magri lapu sumla hpe yu jang bai mai mat ma ai.
Ndai lam hta na kasi yu la na lam langai mi nga ai. Anhte yawng mung lapu achye hkrum ai Israela masha ni hte maga mi hku nna wa bung nga ga ai. Anhte yawng si lam hta nga nga ga ai. Anhte a makau grup yin hta e yu dat u; masha ni gaw gumgai ding la ai, machyi ai, si ai hkrum nga ma ai hpe mu lu ai. Hpa majaw nga yang shawng nnan lasha hte numsha Adam hte Ewa gaw Yehowa a lam hta na kayin mat ma ai majaw re. Anhte yawng mung shan kaw na yu hkrat wa ai kashu kasha ni rai nga ga ai. Raitimung anhte ni htani htana asak hkrung nga lu hkra, Yehowa gaw lam langai mi lajang ya ai.
Yehowa gaw shi kasha Yesu Hkristu hpe mungkan ga de shangun dat ya ai. Yesu mung hpun shadaw hta e, jen da hkrum ai. Shi hpe nhkru ai masha wa nga nna masha law law myit la ma ai majaw re. Raitimung Yehowa gaw anhte hpe hkye la na matu, Yesu hpe jaw kau ai. Yesu hpe anhte yu nna shi a hpang hkan ga yang gaw, anhte htani htana asak lu la na re. Hpang e ndai lam hpe matut nna chye na lu na re.
Bu hkawm laika 21:4-9; Yawhan laika 3:14, 15.

robotstxt: allowed

filter: keep


text:
Ningwot myihtoi masu hkum kam
诗歌
时间:2015-02-10 16:58:10 来源:德宏团结报
Mungkan ntsa galang sha pra
Makam masham jo jau shadik na
Raitim
Numshe shang ai makam
Kadai mung hkum kam
Ya prat na mungkan htungwan
Myihtoi masu ganang mung hkram
Li hungji a makam masham
Gadai raitim hkum hkan kam
hpro masu sha na matu a
Myihtoi gaba rai nngai nga
Dumsa masu mung rai nngai nga sai
Dumsa ga mung n jo ai
Hpa dumsa re mung n chye
Gumhpro masu sha na matu re
Ningot masu mung grau lo wa
Shingjut shingno hkron hkom nga
Gumhpro lu na majo wa
Myi di shim rai masu sha
Masha nkau mi myihtoi shayu sa
Myihtoi masu ga madat la
Shaang myit bo nu shoshi shap wa
Myit magam n dum mat hkra
Gatsan num la ni hte shaga
Atsu hkringmang tai ya nga
Gatsan ga na ningji ningwoi
Nang hpe tut nong wun doi
Shanhte grai yak nga ma ai
Nang hpe lawan sa wa nga ai hkrai
Ning nga ai myi htoi ga
Hkrit hkrai hkrit yin mau dung nga
N yup n sha maja hkrai maja
Galoi shana wa si wa nga
Shana tup tup hkrit sumru
Shani bungli n sa yup tu tu
Aten na na hkrit mat wa
Hkum gong shing yan run kya hkra
Ningwot masu bai du pru
Kam sham ai ni sa wot yu
Nang a kasha machyi hkrum ai
Chyaba lam manai yu na rai
Uyi mali u la langai lang ra
Raitim mai ai lam n nga
Machyu shaman bai wot yu
Wa la masum ko bai hpru
Awa n lu bai hkoi lang
machyi jat ai grau dangam
Urai udi bai gawut yu
Wuloi nga tang wa ko hpru
Raitim mai ai lam n nga
Machyi ana grau song wa
Jinghpo ningwot n mai lu
Asam ningwot ko bai du
Ashang maisau ari gang
Gumhpro lap joi hkying mi bang
Raitim mai ai lam nnga
Gumhpro ahka kap jat la
Asam ningwot n mai ai
Miwa ningwot bai shaga sai
Wa bo kaba langai lang ra
U la lahkong rong ton da
Ashang maisau u di garai
Gumhpro hkying mi lang kau sai
Raitim mai ai lam n nga
Ganoi si na zon rai wa
Shaloi she tsirung woi sa
Nsa n kam mat sa hka
Ningot myihtoi masu a majo
Asak sumri hkrat sai yo
Ndai go
Lo gadat hpaji galo yin
Myihtoi masu ningwotkam n zim
Dai majo tsi maling e pra nga tim
tsi miwan hpaji n lu mazing
Myihtoi ningwot masu kam nga yang
ja sut gan ma na mi ang
Nsi ram ai si mat wa
Masha jahpan yom mat hkra
Lo gadat hpaji kam yang sha
Wunpong sha ni ring chying na


text:
Category: KNG TV
Kachin Rehoboth! (MYIHTOI GA)
KIO laknak n jahkrt na ndau hta J.W nkau a htang shana ningmu
Wp Mungdan Shanglawt Hpung KIO gaw, Myen hpyen asuya matsun ai hku, September praw 1 ya shani, laknak n jahkrat ai sha, laknak n ap na lam,...
KIO Ndau Shabra Laika, August 30 2010
September praw 1 kaw nna laknak jahkrat shangun ai Myen Hpyen Dap Asuya a matsun hpe Wunpawng Mungdan Shanglawt Hpung KIO gaw laknak n ap na...
Hpang Jahtum KNG TV Shiga
Gabu gara hkap tau la ga ai
...
Share
...


text:
Jinghpo hpaji景颇文化
NGAI TSUN MAYU AI HTUNGHKING
我要告诉你
Daini na n dai prat Htunghking ningli bai sumrat Mai hkam htunghking masat la Dingbai ding na kau ton...
-
NAT JO NAT YA HTE TSI MAWAN
2015-02-16医者之心
E htora lali tsom ai bum lang ntsa Bum tso tsom yin hkaro nga Shagroi hpung tsin hkrat ai shara Shar...
-
SHI LAIKA RUNG KON SHAKRAM AI
2015-02-16唯一的景颇文报
Oh Maten ya hte gatsi bungli wa Ningshung sai wan mong shaya Pyo ngon ginhtong ta bai du Ninglum ja...
-
GADE NING SHA PRA NA RAI
2015-02-16诗歌
Goi lo, Moi na hkra lep masha ni, Magam bungli hpe sumhti, Sari sadang myit magam sadi n hpyan, Awu...
-
NGAI TSUN MAYU AI HTUNGHKING
2015-02-16我要告诉你
Daini na n dai prat Htunghking ningli bai sumrat Mai hkam htunghking masat la Dingbai ding na kau ton...
-
SHI LAIKA HTE SHAKRAM AI
2015-02-16党的喉舌,《德宏团结报》
Asha le Somrom nhtoi htoi wa U lat hpunggam goi gya Shagroi hpung tsin hkrat ten du Shat hpung tan...
-
U MYIN SUMHPA MAKOP MAGA
2015-02-16林中的鸟儿,为何看不见你
Um hto Ntsa malen u myin sumhpa Wunpong ni hte arau nga Utu chyang ngau ugro shakrai Wunpong sha ni...
-
MARU NI A NTA DINGSHON POI
2015-02-13新房
Htingchying nta langai go gap na myit yang, htingra tsom ai shong yu ton nna , yup mang bai maram yu ma ...
-
MANAU SHAGOP OHRA RA
2015-02-13目瑙诗歌
Lazum Hpau Gam Oh…… ra…… e…… oh…… ra…… ra htunghking manau hkri on yu ga lo, Oh ra mahku shay...
-
SHACHYE SHAGA HTE DAW ANG AI LAM
2015-02-13故事
Shachyen shaga gaw Jinghpaw ni a htunghking hta grai ahkyak ai lam rai nga ai. Shingrai shachyen shaga lam ...
-
Jahtum na htoi kabrim Nobei Ai kumhpa
2015-02-13故事
Gabo wan yam magam a kawangu sari mying lu ai Nobei Ai go, 1833 ning shata 10 pro 21 ya hta Suiden mare...
-
Hpun kawa ngau la sat nhtoi ram ni
2015-02-13砍竹木的最佳节令
KAWA SAT NHTOI RAM 1. Wara kawa 2 . Wamung kawa 3. Walo kawa 4. Walang kawa Lamu kap shata hpe n s...
-
NAT JO NAT YA HTE TSI MUWAN
2015-02-10诗歌
E htora lali tsom ai bum lang ntsa Bum tso tsom yin hkaro nga Shagroi hpung tsin hkrat ai shara Shar
-
Ningwot myihtoi masu hkum kam
2015-02-10诗歌
Mungkan ntsa galang sha pra Makam masham jo jau shadik na Raitim Numshe shang ai makam Kadai mung hk
-
PYO LA AI ANHTE A BUGA
2015-02-10家乡
Moi shong de grai matsan ai mare kaja langai ngai mi nga ai Dai mare ko go nta htinggo hkun daram sha n
-
MANU DAN AN AI HKAINU TUM
2015-02-10有价值的玉米
Kalang mi na aten hta grai matsan ai dinghku langai mi nga ai Shenhte dum nta masha ni yong rai yang kan


text:
Ubaditara(11)
农村实用法律(11)
时间:2014-06-30 00:00:00 来源:德宏团结报
Bungli galo gadi hte bungli hpai shai
Nhpa hpe bungli galo gadi nga ma ta?
Bungli galo gadi go masha lang rung dap ni(Sutgan magam dap, magam bungli dap, mungdan rung dap, hpong shingra hpongchyom hte ningchyang so masha ni)hte bungli masha ni a lapran na bungli galo ai ko na seng hkat ai lam jom gadi da nna, lahkong maga na ahko ahkang hte bungli galo na lit jom shaleng shagrin ai hpe ngu ai re.
《Miwa gumsan mungdan bungli galo ubadi tara》nambat 19 dinghkat 4 hta dodan ai ko hkan nna, bungli galo gadi laika hta sen jom htu yang lawu de na lakung lama nga ra ai:
1. Bungli galo gadi laika aten masat.
2. Bungli galo na lam (Madung go bungli galo masha a lit, galo ra ai magam re ni).
3. Bungli galo sa wa ai laman na makop maga hte bungli galo na lakung lama.
4. Bungli galo shabrai.
5. Bungli galo sa wa ai shaloi hkan ra ai masat tara ni.
6. Bungli galo gadi laika shangut kau na lakung lama.
7. Bungli galo gadi hpai shai yang hkam la ra ai lit ni.
3.Bungli galo gadi hte bungli hpai shai
● Sak n du ai masha ni hpe ningchyang mu galo shangun yang ganing re ubadi tara shut shai lam nga a ta?
Sak n du ai mu galo masha go sak 16 ning garai n hpring nna, rung dap shing nrai dinghkrai masha ni hpe so la nna, ningchyang chyang shangun nhtom, shabri shabrai lu la ai ma ram, ma gaji ni hpe ngu ai re. Mungdan rung dap, hpong shingra hpong chyom, sutgan magam dap, magam bungli dap hte dinghkrai hpaga masha, hkaimu masha, myu masha ni sak n du ai ma ni hpe ningchyang so ai hpe go mungdan ko nna jep shingdang nga ai.
● Ganing re masha gata hta masha lang rung dap ni bungli galo gadi hpe n mai jahkring kau a ta?
《Bungli galo ubadi tara》nambat 29 hta dodan ai, bungli galo masha ni lawu de na masa langai hta wa hkra jang, masha lang rung dap ni《Bungli galo ubadi tara》nambat 26,27 hta dodan ai ko hkan nna, bungli galo gadi hpe n mai dom kau ya ai:
(1). Bungli galo ana lu shing nrai bungli galo ai laman hta hkala nba hkrum nna, bungli galo atsam n lu mat.
(2). Ana lu shing n rai hkala nba hkrum nna, tsi lajang nga ai laman.
(3). Numma ni dinghku li ten, shangai ten, ma chyu jo ten.
(4). Ubadi tara, uphkang tara maka hta dodan ai kaga mabyin masa ni.
● Masha lang rung dap ni bungli galo masha ni hpe “Rung shang gumhpro dip”mu yi mai galo shangun a ta?
Masha lang rung dap ni bungli shang masha ni ko gumhpro, rung rai la nna “Bungli shang gumhpro”shing nrai“Hpa wunli ama hkam gumhpro” shatai ai go mungdan bungli galo ubadi tara shut nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Lapran tsang jong hte jong gaji ni wunli makop lam sharin la ma ai
中小学校启动校园安全周活动
时间:2014-11-06 17:14:24 来源:德宏团结报
Jongma ni wan sat shaman nga ai.
Lengho ginwang ni ya ten hta 2014 ning mangai lado na lapran tsang jong hte jong gaji ni a“Jongwang wunli makop”na hpaji sharin lam galo sa wa ma ai.
Masat hpong hta, sharin shapan dap, shawa wunli makop re rung dap ni go, jong wang gata na wunli makop lam a ahkyak ai lam ni sa tsun dan re hta n-ga, jongma ni hpe wunli lu, ngang grin, chyoipra, hkamja ai sharin shapan shingwang galo shapro dat lu hkra shakut shaja ra ai lam ni mung no tsun dan nga ma ai.
Masat hpong ngut ai hte, Hosi lapran tsang jong ni go, nnang non non , wan tsin-yam hkrum sha re shaloi gara hku htang maja kau na lam ni mung woi shaman ma ai.Jongma ni go wan je balik ni matsun ai gata hta wan sat hkingrai ni hte wan je shaman, hkrun lam wunli makop, nnang non hpaji ni sharin la rai masai hta n-ga, seng ang hko ndau laika, sumla re ni yu,mu htam masha ni mung jongma ni hpang de hko ndau laika lap 600 jan htuk ya rai masai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Shanam hte Wa ana amyu myu mai tsi ai
姜能治各种猪病
时间:2015-02-16 17:59:40 来源:德宏团结报
Shawa masha ni yong tsun ai hte maren, “Ningshug lado hta hkrang hkyi pot sha, yi-nam lado hta go shanam sha rai yang, tsi sara ntam ra ai” Nga ai ga malai go, Wa ko mung maren sha akyu rong nga ai.
Hpa majo nga yang, shanam hte Wa ana myu myu mai tsi ai.
Wa kan mase tsi na: Shanam gatsing hke 75, shadu jahkut kau sai Udi hkum 3 hpe, rau gatok mani nna galang ta jo u. Shing nrai agatsing re shanam hke 4(Shanam chyahkro hke mi), hpalap hke 2.5, htang hkye hke 7.5 hpe, hka hauhke 1000 hte rau shadu nna, wa hkum mi hpe lani mi 3 lang jo nna, matut nna 3 ya jo u. Wa gasha kan mase yang, shanam chyahkro hke 100, hpalap hke 250, htang hkye hke 750 hpe, rau shadu shaprut nna, jahku hpe Wa hkum mi haushin 250 jo, lani mi 2 lang, 3 ya jo jang mai lu ai.
Wa hkyi hpro ana tsi ladat: Shanam gatsing hke 150 hpe shadu nna, mang nsam la-son shari 4 bai gatok mani bang u. Shing nrai shanam hke 15, makoksi chyahkro hke 1.5 hpe, rau rin mani nna, lani mi 1-2 lang jo u.
Wa awo wo tsi ladat: Shanam gatsing hke 50, gaubong hpro 2, dai hpe gatok mani nna, tsa pa haushin 100 bang,Wa gaji hpe go loi grit. Shing nrai shanam gatsing hke 40, gaubong hpro hke 100, Jisu(紫苏) hke 25, htang hkye hke 75 hpe, rau shadu nna loi lumla re shaloi jo u, lani mi galang, matut nna 2 ya jo u. Wa hkron kap awo byin ai shaloi go shanam gatsing, gaubong hke 60, Wuiken(苇根) hke 100 hpe hka hte shadu nna galang ta jo u. Lama kan mase re kumla lom jang, shanam gatsing hpe gatok mani jo u, namnak kungkying 25 re Wa hpe shanam pa 3-5 jo na, lama Wa n sha ya jang, wa shat hte rau shadu jo u.


text:
Zhen Sho Sin: Miwa mung hkikhkam ai mungchying sha hpungtang hpaji ninghkring
故事
时间:2015-01-31 11:21:04 来源:德宏团结报
◆Shi a pra sa labau
Zhen Sho Sin, Jekyang Hangchyu masha, hkamhkung ai hpungtang hpaji ninghkring, anhte mungdan nbung li mu lam na npot nhpang masha. Shi go 1911 ning hta sa pra ai rai nna, 2009 ning hta si mat sai. 1929 ning hta, shi lam dakkasu jong ko hpaji shang sharin achyin la u ai. 1934 ning hta, shi Zhinhua dakkasu jong na Ameriga mung de asuya ni jahpu shapro ya nna Ma-sin jakmu jong ko nbung li hpaji sharin jong sa lung shangun ma ai, jong na pru ai hte shi go Ameriga mung ko nga nan mat nna jong sara galo u ai. 1955 ning hta anhte mungdan de bai n htang wa ai htom, shong hpang rai Miwa mung hpungtang hpaji jong n-gun hpaji dup sumru rung rung up, dup sumru hpaji masha re aya mu lit lo lo gun lai wa yu sai. 1999 ning hta, shi hpe Miwa mung suthpom pati ginjo rapdo, mungdan magam rapdo, ginjo hpyen mu rapdo ko nna “Tan bom ngarai bom jak shagan arong dak hkama dazik”ngu ai shakon shagrau kumhpa jo ma ai.
◆Galu gaba wa ai maumui
Nye a shanu shara go Miwa mungdan ko she re 1935 ning shata 8 hta, Zhen Sho Sin go Shanhai ko nna Ameriga mung ni a za-dek sanghpo satut seng na sanghpo li jon nna Ameriga mung Ma-sin jakmu jong de laika hpaji sharin achyin jat la mat wa sai. Hkom ai dai shani, Zhen Sho Sin Honghpu hka hte Shanghai myu hpe hkom mat wa magang nmu mat wa magang re hpe yu let, shi a kro wang myit gata hta:“Bai hkrum ga, jiwoi mungdan. Ya na a man e go damya hkrai hkrai re majo, amung shukshak dik nga ai. Ngai daini nang hte hka hkat ai go, Ameriga mung ko nshong sho ai hpaji sa sharin la nhtom, nhtang wa ai shani nang wumja wa lu hkra wa shakut na.”nga myit dating da u ai.
Ameriga mung du ai htom, Zhen Sho Sin go Ma-sin jakmu jong ko nbung li hpaji sasharin la u ai. Jong lung nga ai laman hta, shi a sharin achyin sanpoi san amat go nong e nambat langai hkrai rai nga ai. Jakmu hpaji sharin yang gamung hpaji hpe sha nmai kam ai, dai majo, jong ko nna jong ma ni hpe jak rung ko madu nan ta-tut rai sa galo yu na hku nga lajin ma ai. Rai yang dai aten na Ameriga mung na nbung li galo jak rung go Miwa mung masha hpe grai yu gaji dik nga ma ai, shingrai ganing nan nchye di nna, Zhen Sho Sin nbung li jakmu gamung she bai galai sharin achyin la mat ra nga ai.
1936 ning hta, Zhen Sho Sin go Gya-chyu gamung jakmu dakkasu jong ko htot shang nna, grai wunli lu ai hte mying prong dik ai nbung nsa n-gun hpaji lam na sara gaba Fung.Hka-Mun sara gaba a jong ma tai lu sai. Shingrai Zhen Sho Sin gabu dik sai hte maren, kangka ai hte hpaji grau nna sharin achyin shakut sa wa nna, jiwoi mungdan de jau jau nhtang wa nhtom, jiwoi mungdan go maden sa wa ai lam hta madu a n-gun wa ap shapro na nga myit da-ting ton sai. Aten gade nna shi yang, shi go jong manang ni hta grau alak rai hpaji chye nna, sara hpe garum lu dik ai ningtau byin lu sai. Dai majo, sara mung lo lo lang shawa hpong ko shi hpe “Mayu e nau nmu yu ai hkritung ko nna kungzen ai masha” hte “Ameriga ting na grau gaja ai nambat langai wan lajep pala laksan ninghkring”ngu shakon shagrau grau rai u ai.
Miwa mung nnan go sharot hpang wa na rai yang, shi a nga sat nga sa lam go Ameriga mung ko grai hkumtsup nga ngui nga pyo ai hte maren, Ameriga mung hpungtang hpaji tsang na ni mung shi hpe grai hkungga nga ma ai. Raitim, shi go yong hpe hkra di ton kau da nna, jiwoi mungdan de nhtang wa ra ai. Dai shaloi na Ameriga panglai hpyen dap dap up ningtau Kyin Bui Er go Zhen Sho Sin jiwoi mungdan de nhtang wa na nga ai shiga na lu ai htom, grai tin shapun rai ubadi gonhkang rung ni hpe:“Ganing di nna rai tim Zhen Sho Sin Miwa mung de nhtang wa na lam hpe tek ton ra ai. Shi go manu gingdan dik ai masha re, ganing re sat lawat gata hta mi rai rai, shi go mungdo gaba tsang hpyen hpung manga kru hte ging nga ai.”Nga shiga htinglet u ai. Rai yang, gade ganing re ruyak jamjau wa mi rai rai Zhen Sho Sin jiwoi mungdan de nhtang wa na lago lahkam hpe go nlu shingdang lu nga ai.
1955 ning hta, hkringmang daju Chyu En Lai garum shingtau lom ai gata hta, shi wunli lu ai hte tsomra ning hka kau da ai jiwoi mungdan ko nhtang du wa ra ai. 1956 ning hta, shi go asuya ni hpang de《Anhte mungdan mungdan hpang makop nbung li jak rung go sharot na myit shapro laika》ka shon nna, tingnyang up Mau Zhe Tung shagrau shaa ai hkrum sai. Shi a myit shapro laika ndai teng sha tsun ga nga yang Miwa mung wan lajep pala hte tan bom galo sa wa na ahkyak madung masing laika rai nga ai. Dai shaning hta, shi go Miwa mung nambat langai wan lajep pala, tan bom galo dup sumru dap go sharot ton sai hte maren, shi madu nan dap up ningbo mu lit hkam gun nna, Miwa mung wan lajep pala hte nbung li galo hking rai re ni dup sumru galo shalat hpang sai.
●Laksan ninghkring ni tsun ai:
Kro wang myit gata ko nna madu myit kam ai mu lam hpe sha n shamyit kau jang, ganing re ruyak jamjau hkrum tim hpa zon nnon nga ai. Jiwoi mungdan hpe jahka kau da ai go, maigan mung ni nshong sho hpungtang hpaji sa sharin achyin la nna, madu mungdan grau nna wumja hkra go maden sa wa na matu rai nga ai. Jiwoi mungdan ko nhtang wa ai go, madu maigan mung ko sa sharin achyin la ai hpaji hpe mungdan hpang makop mu lam go maden sa wa ai ko lang lu na matu rai nga ai... Ndai yonghpon go,“Nye a shanu shara go Miwa mung dan”re majo re.
Mungdan sutsu wumja jang she mungchying sha ni grau nna n-gun ja wa, ndai go Zhen Sho Sin salang wa prat tup jo lup n shamyit kau yu ai myit kam lam rai nga ai. Ndai zon rai myit kam nna she, shi go grai ruyak jamjau ai hte maigan mung e hpaji sa sharin achyin la hkom ai hta n-ga, jahtum e ruyak jamjau gade hpe sharang kau nna jiwoi mungdan de nhtang wa nhtom, ruyak dik ai lakung lama gata hta Miwa mung na nbung li jak mu lam wa majen je shalat ton sai. Zhen Sho Sin salang wa a ndai zon re mungdan hpe nsoi nsa htum ten du hkra n-gun rong mi rong ap nong ai atsam hpe anhte ma ni yong sharin achyin la ging dik nga ai.
●Dinghku gata sharin shapan nyan hpaji:
Zhen Sho Sin a maumui ko nna, anhte lawu na lam ni myit shapro lu ga ai:
1. Ma hpe madu a myit kam lam hpe myit dung ra ai ngu matsun madun ra ai. Lama ma ni ruyak jamjau hkrum nna myit shamu shamot mat rai jang, ganu gawa ni ma hpe mying danhkung ai masha hte ga malai ni tsun dan nna myit dung ai n-gun jo nhtom, ruyak jamjau hpe sharang kau shangun rai na.
2. Ma ni hpe aja awa rai hkra lit chye hkam ai laikyang shaman shakyang ya na. Lit hkam laikyang n rong ai ma go, mungdan go maden sa wa na ahkyak mu lit re gun na ngu go yakhkak dik nga ai. Dai majo, mayu na nga sat nga sa lam hta, ganu gawa ni ma hpe madu a lit hpe galoi mung dum ra ai ngu sharin shaga ra ai. Ga shadon ganu gawa ni hpe dinghku gata na nta mu re garan galo lom shangun rai ra ai.
●Dinghku gata sharin shapan nyan hpaji:
Aja awa re lit hkam laikyang nrong, myit kam lam hpe myit ndung rai jang, madu a gong kya ai npot nhpang laikyang go ma ni a kro wang myit gata hta chye tsam shang nan rong wa ai, dai zon rai jang ong dang lam go dep pyi nhkan dep lu hkra tsan gang mat chye nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Sumla shiga
图片新闻
时间:2015-01-29 15:42:50
Shau Jan Sen salang wa myit lu ai, shon shana laika lahkong hta, anhte mungdo mung masa bongban rapdo ni a laning mi na mu bungli ni ginhkyom dat ai hta n-ga, mu bungli hpe shawa a nga sat nga sa, ruyak lam, akyu ham lam, gon lajang lam, rung dap gogap lam re bungli ni hpe madung dat nhtom ginhtip dat nga ai. Shi myit lu ai go, htom de bungli ndai ni hpe hkrak galo shatup hkrat wa nna, mung masa bongban rapdo ni a bungli yi-ngam grau tso ai ahtik de shalung dat rai na.
Wang Su Hkyin salang wa tsun ai, Miwa mung hte Myen mung a hkaimu magam pong mazum lam shagreng la ra ai. Shi tsun ai, Myen mung na lamu ga ga-sau rong, nbung nsa gahtet gatsi ram ,bungli galo masha ni mung lo re masa nga ai, rai yang, hpaji masha hte hkai li gaja n lu nga ai. Anhte hkaimu maga de pong mazum nna, lahkong maga na pong mazum lam galo shagrin shangang la rai na. Dai rai yang, ya ten hta ubadi tara a majo, lahkong maga na masha, modo ni pru shang, hkaimu nsi ni la shang, hkaimu masha ni pru shang re hta manu mana n manu nga ai, seng ang rung dap ni ladat sho nna manghkang ndai hparan gaja kau na myit mada nngai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Num ni nongnai sha yang hkumhkrang gaja ai
女人吃藕有好处
时间:2014-11-05 11:21:33 来源:德宏团结报
Nang myiman amyin ahkye rai tsom mayu yang nongnai lo sha u. Lawu de nongnai a akyu hte galo jahtuk sha ladat ni tsun dan na.
Nam tsi hpaji laika hta tsun ai,nongnai go lagyi ai bo lusha rai nna, kro gahtet myit nzim nzam nga ai hpe lu sazim ya ai asung rong nga ai, grau nna go kro sai gahtet nna "Byinsi tu"ra ai ni sha yang akyu rong nga ai. Shadu jahkut ai htom sha yang, shat kan shalum ya, sinpai n-gun shaja ya rai nna, hkum sai jat ya re akyu rong nga ai, grau nna go shat kan n gaja nna hkum ntai, hkum shan hkun hkro, man sai nrong re ni sha yang grai gaja nga ai.
Nongnai lamyi do go tsi gaja rai nga ai, shi go shat kan sinpai ni hpe gaja shangun nna, n-gup mu wa, sai jat wa, sai pru ai hpe jahkring kau ya re akyu ni rong nna, masha a hkum sai jahpring ya nga ai.
Nongnai go nampan nsam hkye ai, hpro ai hte ma-hua nongnai (麻花藕) ngu ai myu 3 rai nga ai. Nampan hkye ai nongnai go loi galu nna gaji,shinggan lam go mang mang rai, ahpyi aga, denfun(淀粉)lo, hka shau, sau sau sha nga nna loi ginsa nga ai majo, shadu shamyo sha yang mai ai. Nampan hpro ai nongnai go gaba nna, shinggan lam mung akya nga nna, gumhpro nsam, sha yang akya sha nga nna jahku lo,adui nga ai majo, gatsing sha yang mai ai. Mahua nongnai go sumwum pu nsam zon rai nna, ntsa lam go aga, denfen lo rai nna, shadu sha yang gaja ai.
Nongnai hpe simai bo magup mai galo sha nga ai, shi hkrai hpe mung mai sha,kaga simai hte mung mai shadu sha ai. Lawu de nongnai hte galo ai simai myu 2 tsun dan na.
Nongnai jahku Agatsing re nongnai loi mi hpe, gashin shatsom ahpyi ahkut kau nhtom, jahku shup la nna, galang mi zun(chyo) 2, lani mi 3 lang lu yang mai ai. Tinang ra sha ai ko hkan nna pyin htang (冰糖) loi bang nna sha yang myiman ko byinsi tu re hpe jahkoi lu ai.
Kan zhau, hkaulan, mahko si gaba hte nongnai rau shadu Nongnai hke 250, hkaulan hke 75, kanzhau hke 12, mahkosi gaba hkum 5, jum zun mi. Hkaulan hpe shong gashin nna na-yi hkum mi daram shong tsing ton nhtom hkaulan, kan zhau, mahkosi gaba hpe sha-go (沙锅) ndi ko hka loi bai bang nna shadu prut ai hpang, nongnai bang nna wan loi gaji ai hte shadu shakya, loi re hte jum bai bang jang mai sha sai. Simai ndai go hkum sai jat, myit zim myit pyo shangun ai akyu rong nga ai, grau nna go yup npyo, masin pot mayu la, myiman sai nhpring tsom ai ni sha yang gaja ai.(Sok Gale ai Nhkum Bok)
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Shata 1 ko nna shata 8 du anhte mungdo na jak mu sutgan da-ngam rotjat nga ai
1至8月我州工业经济持续上行
时间:2014-11-10 16:52:48 来源:德宏团结报
Daining ko nna rai wa yang, mungdo ting na tsang shagu rung dap shagu ni muhtam n-gun da-ngam jat galo gaba sa wa ai majo, Sakhkung na jak mu sutgan mung matut manoi shajat la lu sai hte maren, rotjat mabyin masa gaja da-ngam rai nga ai. Shata 1 ko nna shata 8 du yang mungdo ting hta jak mu lam hta ja gumhpro yong hpon lap gadi 116.62 tam shangut ton lu nna, maning rau aten na hta 10.6% lo jat nga ai. Jak mu lam na sutgan shamu shamot mabyin masa go lawu na myu lam 4 hku shadan shapro dan nga ai:
Langai jak rung gaba hkan na sutgan ginhkyom manu rotjat da-ngam rai nga ai. Lahkong jak rung gaba hkan na rung rai manu jat lawan mu shatso la lu. Masum galo shapro rung rai madung sha dang jat lu. Mali rung rai dut lu dut sha lam gram shatsup la lu.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Mungdo gaba asuya ni anhte mungdo na wan dat rung gaji gaba galo nna dum nta htot ai mung masha ni a sat lawat hpe wa jep dup hkom ma ai
省政府调研我州大中型水电工程移民工作
时间:2014-11-06 17:01:14 来源:德宏团结报
Ndai go Jep dup hpung ni dum nta htot shawa masha ni hte tsora lanu rai jom jahta hkat nga ma ai re.
Mungdo gaba asuya pati hpung masha, mungdo gaba dum nta htot muhtam woion hpung gaji hpung up Chyang Din Leng woi ai mungdo gaba dum nta htot majen je rung rung up Han Mui re ni, shata 9 nhtoi 15 ya ko nna 16 ya shani du anhte mungdo na wan dat rung gaji gaba galo nna dum nta htot ai mung masha ni a sat lawat hpe wa jep dup hkom ma ai.
Mungdo pati rapdo mu madu tau, mungdo up Kung Gyin Jin ngut hkra hkan jep dup shingnan lom u ai.
Nhtoi 15 ya shana de, jep dup hpung ni Nshon Ma-li pa hka nong ko shong sa du nna, Ma-li pa na na hka dat go maden mu htu sit sa wa ai sat lawat hpe madat la nhtom, Yodau pa, Kongsung, Mung-yo dum re dum nta htot masha gahtong nnan 3 na shawa masha ni a galo lu galo sha nga sat nga sa lam sat lawat sa hkan san shajang hkom ma ai.
Nhtoi 16 ya jahpot go dung jahta zuphpong hpo nna, Kung Gyin Jin go anhte mungdo na dum nta htot mu lam sat lawat hpe ginchyum yu u ai.
Jahtum e Chyang Din Leng go anhte mungdo na dum nta htot mu lam hpe chyip makup shateng ya u ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Sumla shiga
图片新闻
时间:2014-11-12 11:32:15 来源:德宏团结报
Shata 10 nhtoi 30 ya shani, mungdo up tau Hkung Lagam sungchyung ai hte Sakhkung sara jong jong nnan galo sa wa ai shara ko mu lam go maden ai sat lawat sa jep dup hkom ai hta n-ga, jong sara jong ma ni hte dung jahta zuphpong no woi hpo rai u ai. Ndai go Hkung Lagam jong nta nna go maden ai sat lawat sa jep yu hkom nga ai re.
Shata 10 nhtoi 27 ya ko nna 28 ya shani du, mungdo mung masa bongban rapdo dinggrin lit hkam tingnyang up tau Mau Ladon hpung up tai, mungdo mung masa bongban rapdo tingnyang up tau Ju Hkyi, mungdo mung masa bongban rapdo chyare ningbo Yang Hung hpung up tau di re ni, mungdo myu hkan seng ang mu lit hkam masha ni hpe jep dup sumru hpung woi zahpo la nna, Mangshi myu gon lajang sat lawat mu lam hpe sa jep dup hkom ma ai. Ndai go jep dup hpung ni hka-hkong hka-la sa jep yu hkom ma ai re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Anhte mungdo shiga muhtam masha bongban dap ni hte Myen mung dingdung maga shi laika ka masha bongban dap na ni dung jahta zuphpong galo ma ai
我州新闻工作者协会与缅北记者协会座谈
时间:2014-12-21 20:54:07 来源:德宏团结报
Shata 11 nhtoi 17 ya shani, anhte mungdo ni so shaga ai majo, Myen mung dingdung maga shi laika ka masha bongban dap na gasa hpung ni Mangshi ko sa du ai hta n-ga, anhte mungdo na shiga muhtam masha bongban dap, shiga hpaji gon dap hkan na ni hte dung jahta chyai nna, shiga shabra mu lam na rotjat lam jom jahta chyai ma ai.
Shanhte sa du hkom ai laman, mungdo pati rapdo dinggrin salang, mungdo pati rapdo shana shabra rung rung up Li Yen Lan Myen mung dingdung maga shi laika ka bongban dap tingnyang up Wu Hte Ang ni hpe hkap hkrum shaga u ai.
Dung jahta zuphpong hta, mungdo shiga muhtam masha bongban dap, mungdo shiga hpaji gon dap dap up, Sakhkung myithkrum shi laika dap dap up Shung Yen Myen mung dingdung maga shi laika ka masha bongban dap na gasa hpung ni hpe mungdo shiga muhtam masha bongban dap, mungdo shiga hpaji gon dap na sat lawat ni tsun yan dan u ai.
Dung jahta zuphpong ngut ai htom, lahkong maga na ni shada kumhpa galai hkat nna, prattup jolup hkuhkau mazum hkrat wa na ngu ai lachyum rong nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
HTUNGHKING HTE LAIKA
传统和书
时间:2014-06-12 00:00:00 来源:德宏团结报
Anhte Wunpong amyu sha,
Mungkan aga lat ko nga,
Shinggyim masha pra ko pra.
Gaji gadun ai ko nna,
Galu gaba lahtam wa.
Amyu langai ngu masat,
Daini du hkra htunghking hte aga n mat.
Gabu hpa nan rai,
Hkikhkam ai ngu mai.
Hpa rai grin nga lu a ta?
Atsom myit yu shara nga.
Htunghking ningli ngu ai nga,
Hpaji wusa jaiwa duma pra.
Htunghking hte laili laika,
Amyu grin nga na npot nan rai nga.
Anhte a jiwoi jiwa,
Labau gun ai jaiwa dumsa.
Wunpong Jinghpo amyu.
Gashu gasha ni a matu,
Htunghking ningli masat da ya.
HPaji ningli sumhpa shalat hpan da.
Labau ginru ginsa,
Jaiwa dumsa majan laka;
Tok ka hpaji ri da maka,
Manau gabung da-go htongka;
Larung sumhkran pahke dumba,
Hturen pyisun pyiman pyihtot apau shamying she n ma.
Anhte a jiwoi jiwa,
Shagrau sha-a nan ging nga.
Prat shingra maka hta nak nna,
Maisau laika hta n lu ka da.
Punghpro punglo gumgai dingla,
Jarik sizau lau sha ma wa.
Htunghking labau lau mat sai.
Jiwoi yi ngam matut na tai.
Ram rot manang yong hte e,
Ya jang shamu shamot saga le!
Ahkying aten ndai daram gaja,
Asuya mung ahko ahkang no jo ya,
Madu htunghking n dum mazing la,
Ya htom de labau gata ai amyu tai na.
Laika hpaji n lu ai amyu,
Prat ningsang ruyak jamjau hku hkau.
Jiwoi htunghking hte laili laika shamat yang,
Ningsin htong de nang nan shang.
Ndai prat na ram rot ma,
Madu htunghking laika n lu mazing da,
Moi na jiwa e mung n ra,
Hpang na shu sha e mung jeyang ai hkrum sha na.
Ram rot ma ni sha n-ga,
Nu wa myit su ni mung lit lu nga.
Madu chye ai hpaji ni mahkra,
Shu sha ni hpe sharin matut da ya ra.
Wunpong amyu myi grau hpo wa lu,
Prat madang hkan dep lu hkra ngu;
Amyu shada myit grau hkrum,
Sat sa yong lam rau sha rum;
Htap htuk gaja gaba zinghka,
Ningnan sing re htunghking laili laika;
Sharot maden la lu,
Shagrin shangang ton na matu;
Ahkying aten shachyut,
Shamu shamot na ta tut;
Shadon bandung du hkra,
Htunghking laili laika,
Lawan hkye mawai la saga!
Maran Gum Ja
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Gadai nchye ai mungkan de na lam
另一个世界
时间:2014-06-30 00:00:00
Hpan Ja
Myit hkrum shi laika htangdip rung ko achyu shabyo, chyu pa hte laika si tok ai bungli hpe hkun jan ning galo sai Galau Htang Hko go, kro de chyu gung shang mat nna, bonu shanut mat wa, myit n-gring mat wa, htauli htaula myit lani hte lani yom mat wa nna, nhpa galo dat tim shut ai hku hkrai rai mat, galo shut nit dai ngu shadum jahprang sharai ya ai lam hpe shi bai nna ra re nhkan ko nna, ngai hte gali galo nmu nchyi ngu nga shakut to nga ai ten, tsi rung de galang woi sa yang, tsi sara ni shi a hkum e gara ko machyi ai shara mung nlu tsun shapro jang, ngai hpe mahtang she mana shachyoi kau masai, akaja sha re la wa hpe tsi rung sa sharong ai da, ngai shi hpe sa gawan tim, tsia sara ni ngai hpe myi nda hku hkap yu ai mung hkam sha kau ni ai. Tsi sara ni ngai hpe nju ai lam go, Htang Hko mahtang ngai hpe shatan ai, annu ni hkrai sha chye ai hte maren, shi bo nu de ra mat wa nga ai majo, shi kam ai mi hku ajop man mat ai lam hpe shanhte kam sam nga ma ai.
Shi“N machyi ai ”re nga nna, gade ya nrai yang tsi rung bai pru mat sai. Tsi sara ni go asan sha mai tsai sai nga nna tsun ma ai, raitim annu ni a matu go kam hte nkam gayau nga ai. Dai kam nkam nga ai myit hpe no hkam sharang nga yang, nmyit mada ai manghkang bai galo shapro dat nu ai.
Shi jakrung de mu galo sa wa nna jak hkan wan ni sa gang shalai da rai nta bai wa mat, shing nrai gat de bai sa wa mat kun re ten hta, jak go gahtet dinglai mat nna wan lam hkru hkat mat, jak mye ai nga, jak bo ni hpe go dat si, ye nan ru bang ton ai magri di ko bai hkro bang ton nna, gashin kau nna bai shachyo bang yak si, bungli dai galo kap sai ko nna, nsin nhtoi nmasat ai, nlu nsha galo noi nga nga rai wa sai.
Annu ni grau hkam sha yak mat ai go shana tup tup nhku ting ting na dat wan shatu ton nna nga don sumri ko nga myek gyit shakap ai nga, nga don sumri gade gang asut kau, nga myek jahkrat kau sai nga nna, kinsha lasha ga hte ro nga, shana tup tup shafa lahkum gang garot sit, adun krik she ngu gang sha-ngoi, ngai go hpa nrai sai, htingbu htingpyen ni hpe ana ai lam hte jong lung ai ma yan a matu go yu bak she rai manu ai, shana tup tup gawa zo zong nna yup shat nhpring ai majo, ma yan jong gok e sa yup nga ai nga nna, sara ni ashi loi nhkring ai tsun ma ai.
Galang lang mano manang ni hte hkrum zup jang, akro hta ndang htun ton sai zon nga nna hkru si wa ai majo, shi a manghkang tsun shali dan jang, nchye htai ai ni go tinang a madu wa hpe shatan sha ai, tinang a dinghku na maru mayak lam hpe shinggan hkan hkrai tsun sha hkom ai bai ngamasai, shi hpe chye ai, shi hte ganon lai wa yu sai ni chyu sha, ya Htang Hko dai go, myit su la ai, kyet la ai, manang hte n-go nwai chye mazum la ai, tsom la ai la gaja wa mi shing achye rai wa ai, lawan wan tsi lajang mu nga chye ma ai, bai nkau go Nat mahkoi shang sai kun nga nna, myit htum ai wa a jum ju hku, Nat mung galo yu, akyu mung hpyi yu, tsi rung mung shagup nna bai rong yu yu di lai wa sai.
Tsi rung mung rong, nam tsi mung tam sha, nat galo, kyu ni hpyi nga dangam , Htang Hko a sat lawat go lani hte lani shawoi na hte shai mat wa sai, hkun jan ning a shong e Mangshi mahkon ni ra marit si ai Htang Hko hpe nmu mat sai, mayu dama yong e shakon shagrau ai Htang Hko mung nrai mat sai, shawoi buhpun palong ko lama mi pyi nmai shakap hkra ai masha wa, labu palong agang mat sai, ro galai dat u, hkrut kau ya na ngu tim, ngai nang hpe galoi sha-ngun yu a ta, n yu lu yang go le lamu ga dam ai de yu nna, ngai hpang de hkum mada ! nga nna nhtang de nhkre sat, shat lu sha ni atsom nsha hkro re majo, hkum hkan shan nkap mat, garep ni hpe yu dat yang, lapa nnan noi bang wa ai nta hkrang hpa lasi tsom mat nna, jum hkra dat tim masha hkum ko hkra ai zon mung n nga mat sai. Gara de sa wa tim shi ganing bai rai wa sai kun ngu nna myit lo let nga hkom tik tik rai sai.
Shi hpe tsi rung hkrai rong sha-ngun nna, jak rung ni mung myit npyo wa, ngai grau nhkam sha mat wa ni ai, jak mu galo ai masha re majo, tsi rung rong mat wa jang go, lahka mung n jo mat rai, dinghku gata lani hte lani yak wa ra ai. Raitim ngai hkrai htinggrum gata ko myi prui si gatsut kau kau rai hkam sharang nga yang, grau nmyit mada ai manghkang bai pru wa ra ai, gat sa yang mung rai marai mari yang nto nma mari, buhpun palong hpe bu ri hku mari hpai wa, gyep din mung galang mi zum shi hkun mari wa, si-mai si mong mari tim aga so ai shani na zon rai nna hkrai htom mari re majo, shi hpe gumhpro n-gon sha-ngun kau ai ko nna, ngai go shi a matsa ga hkam sha mat ra sai, shi mung lahka sha ai masha langai mi re, shi a lahka gun hkom na ahko ahiang go lu na re nga nna,ngai hpe shi a lahka gon sha kau ya ai lam nta msaha makyin jnghku ni hpe azep dandan ran nna, da-ma maga de na nta masha ni go ngai nhkru nkaja ai lam sha mu mada mat ma masai. Aga ndang madat wa nna gumhpro sho ya dat jang, gat de sa nna, si-mai mari lang nna nta nchye pru wa mat ai shani, nye masin salum go gara hku htu gumlot ai re pyi nchye shamying mat ni ai, ndum ndam yang masin hkrai gahprat wa wa re ngu tsi sara ni hpe sa tsun dan jang, ta sai lam hkap manat yu nna, nang a masin go kajong kaja re mu, myitru myittsang lam nau lo nna byin wa ai rai nga ai, hkum myittsang,, ganing re ru yak jam jau hkrum tim jinghku jing yu mano manang ni hpe kam, asuya hpe kam, lamu shagrim wa mi htim yu wa tim nang ko sha wa hkrat bun na nre ai ngu myit awai la su, ndai tsi makai masum sha jang mai sana ra ai nga nna, tsi sara wun hkap matsun dat ai hte maren, madu myit hpe madu shalan la let, tsi ni lu rai masin gahprat ana lu shamai kau sai.
Ngai na masin gahprap ana go lu tsi shamai la sai, nye madu wa a ana go lani hte lani song mat wa sai, gat de dam mat wa yang, makyin jinghku mano manang yong hpe so nna hkan tam la la re, rai yang 2001 ning shata kru na lana mi hta byin ai manghkang hpe bai dum dat jang, ya pyi masin hpom gaprep let no hkam sha yak nga nngai.
Dai shani Htang Hko gat sa mat wa ai lata nta npru wa sai, masin htukhtak let manang so la nna shara magup hkan tam wa ga yang nmu mat sai, nye myit hta gara hkan na numshe ko wa dung nga ai kun, shing nrai modo lam hkan lai di ai ko modo hte wa adot sat kau da sai kun? gara hkan na hkinggau, hkahkong hkan sa di hkrat bang mat sai kun ngu myit lo let tam yang shingran pyi nran mat sai. Shani myi no mu ten e go manang ni hpe so woi tam tim ana ai lam n nga, shana yuptung yuphkong e masha ni hpe so yang go nmanu mat sai. Majong hta majat, shinglang hpye ai wa majap kai lang gatut ai ngu ai go dai shana na ngai zon re ni hpe tsun ai wa she arai na sai. Shana na hkying masum du yang shi hpe garai nmu tam ai, ngai pyi masha nmu tam nna 110 de htet na kun ngu ngai nau, ngai ning ni hpe grai ana let so yu yang, yup ten me, marang nde de htu gaba nga yang me, gade sa tam na nga jang she, nye n-gup hpe ngai nan gahpret la na zon pot mayu ai ten yang, marang mung ngai hpe pyi adep manikau mayu la ai zon rut she nga htu nna, ajong pyi ganoi noi grop mat sai, gong lang ai mung marang htu yang jong lang ai bo re gu ai lachum madun ai sha seh rai mat sai, hkum ni jau jau madi manya rai mat sai,gat lam hkan lui ai marang hpundo go Mangshi hka hta grau sung ai zon, zau hkai mung bom gaba mat sai, ajong ni lang tim majoi nkam gabai kau nna lang shanang to nga ai sha rai sai, ta jak mung marang shang mat nna nmai gayat mat sai, myit langai mi go ngai sha yan a gawa hpe nmu tam go nmai ngu, shing jut shingno, numshe numbro, hpunggo hpungwan shagu tam ma sai. Nhtoi htoi wa mahka ko, hpudoi a gasha Maji La hte anmoi marang hte li rai, myit machyi nna ningsdhung si hte rong ngu,Myit hkrum shi lai ka dap de bai gayin pru wa yang, Htang Hko mung mali dam ai nga zon, mau mau shi shi rai lawu lam de nna lung wa ra ai. Shana tup nye bo e gamyet ton ai lungbyen go shi hpe mu dat ai hte aga de hkrat mat sai, shi hpe sa dun la nna,“Gade sa mat nta?” ngu san we ai,“Si-mai sa mari ai lo.”nga nna shi a ta de yu dat yang, teng sha si-mai tingsan no hpai nga nu ai.
Anhte masum marang ntsin hkrai hpya hpya rai nta du shang wa saga ai, Htang Hko go shat gok ko du shang wa ai hte, lam htum mat jang, grai hkrit la ai zon:“Sa sa sa, nrai sai nrai sai, lam htum mat sai, nta de lawan she wa mat saga.”nga nna tsun dat ai shaloi, ngai a masin salum mung galang ta lok nga nna di hkrat mat wa sai. Dai shana shi hpe labu palong galai kau u ngu nna asong ai ga go ngai chye ai ga gaja mahkra tsun kau yang she shi a hkum na madi manya re bu hpun lu galai kau ya sai. Raitim shi pu ai zon mung nrai ,shinggan de pru mat wa na hkinjang hkrai tam nna, n-yuip hkra sin kau sai.
Hpang jahpot myi ahkup ahkap nga let jak rung na du ni hpe: Nanhte a mu masha Htang Hko go machyi ai grai bai na sai, shi hpe tsi rung nkam sa rong sha-ngun jang go nanhte masha dat nna sa hkang mu ngu nna sa tsun dat ni ai. Shaloi she shanhte na kajong wa masai. Riatim jak rung de gumhpro nlu ai, lahka pyi shata lahkong masum nhtuk ya sai hpe nang chye chyalu re, ya anhte gumhpro no hkoi la nna, lu hkoi jang sa sa ga nga masai. Masum mali ya laman hta, ngai bungli sa nsa di shi hpe hkrai sin nga ai laman, shigngan de hkrai sa wa mayu, pat bu ni hta gabai ga re lam hpe ndang hkamsha mat nna, jak rung ni hpe galang bai sa tsun jang she, modo ko asong bang nna mungdo amyu tsi rung de woi sa wa yang, tsi sara ni san ai ga hpe shi go tam tsun tam ga ngu shinglen kau ya nna bai rot hkom mat wa wa rai jang she, tsi sara wun gahtan ganyung ton nna, Hkaisun dap tsirung myit tsam gok de she sa sa mu, ndai ko nlu tsi sai nga hkap nhtang kau dat masai.
Myit nau ru tsang nna atsu atsa pu ba ai sha na mat sai, gara ko rai yang rai, shi hpe lu tsi ai tsirung sha rai jang go she nmai u ga ngu, nta de wa saga ngu modo ko bai masu asong bang la nna, Hkai sun dap tsi rung myit tsam gok de bai woi sa wa yang, hpri chyinghka htem rai nga la sai. Jak rung du wa hpri chyinghka sa adup shangoi dat jang she, gata maga de nna zon si hte hpreng nga chyinghka sa hpo mahka ton ai ko, longhton longhpro hpun ai nhkamun hkindu hkrai re tsi sara langai go, shi hpo da ai chyinghka hpe hkum hte pat di tsap shingdang ton nna,“Nanhte gadai hpe sa gawan ai re?”nga hkap san u ai.
“Anhte machyi masha sa sa hkrat wa ga ai.”Du wa shing nga htan jang, tsi sara wa chyinghka hpo dat nna“Shang wa marit.” nga hpo bang la nyut jang, chyinghka grung nga hkra la dat nna zo htep bai la kau nu ai. Anhte hpe shi a mu htam gok de woi shang wa sai.
Anhte shang wa yang, tsi bat hte jithkang bat galang ta n-gup ladi hku matsut shang wa ai ja, kan pyi chyabung mat wa re sai, masha adong a ngang lagyo lagya re lahkong masum mi myi go atu tu rai anhte hpe hkap yu ai nsam hpe yu hkrit la na zon re hte maren, masin ma hkra bai lagyi mat wa ni ai, ndai zon re ni hpe go lu tsi shamai nga ma ai kun ngu myit bai li si wa re sai.
Tsi sara wun wa Htang Hko machyi wa ai lam san nna tsun dan ai shaloi, nye myi prui si mung gaya nchye rai lui pru wa ra ai. Tsi sara wun wa hte shanhte tsi lajang ladat hte anhte nta madu ni na lapran hta sadi jo hkat ra ai lam hte ga kadi laika hta sen jom htu kau ngut ai hte, Htang Hko a hkum na wanhkrat, shingkyit, gumhpro, tachyop, nayi, zosi sumbyau ni ma hkra sharun la kau ya nna, machyi masha ni a yup gok de dun shang wa kau manu ai. Shi hpe dun mat wa ai maga de wa sat dat ai shaloi na wa ye ai zon nga ai nsen go anhte shang wa ai ko nna ding yang puk rong nga nna, ndai zon re ko me masha lu tsi shamai na re lam myit dat yu yang, ningsin hku de hkom shang wa ai hte bung to nga sai.
Tsi sara wun wa tsun ai, laban bat mi daram rai jang she sa mai gawan ai nga nna matsun ai hte maren, amyit gangdun gang jen nga let nta wa mat nna, laban bat mi hta sa wa yang, garai nmai yu ai, shi a myit garai nsim lu ai, nta masha hpe mu jang grau bai ru wa na re nga nna hkap tsun ai majo, ganing re tsi rung wa rai do, nta masha sa tim nmai yu ai, ganing di tsi sat nga ma ai kun ngu ai ga san bo nu ting jahpring bang nna, ali nchyip chyip nga ai asat htot sharot dat ai hte, sara wun wa myit bai hkan shalan ya ai go, hpa ntsang ra ai, anhte si mani di tsi lajang nga ai, Htang Hko a bo nu de CT dem yu yang, bonu na sai lam kaji kajo hkro kyip mat wa nna sai nhkrang mat wa ai majo, ndum ndam re bungli galo wa aire, dai majo loi mi tsi yak ai nga nna hkan matsun u ai, shingrai ya na laban hta she bai sa gawan sana re ngu wa mat ni ai.
Hpang na laban hta bai sa wa yang mung garai nmai yu ai, yu mai ai shaloi anhte htet dat na nga na bai hkap shabai kau dat masia.Dai hpang ko nna go gyenan shong gayat yu nna bai san san di ni ai, shata mi du ai hte she sa mai yu sai nga ai shi ga lu la nna, u langai mi sat shadu gunrai sa wa yang, tsi sara langai mi chyinghka kaji langai de nna Htang Hko hpe woi pru wa ra ai.
Goi lo e, shi a galoi mung wum wum mago mago re grai htap htuk ai hku madat ton ai kara mung ma hkran adum kau ya, galoi mung madat da ai nhkamun ahkut shakrin kau ya nna yu shut na zon san mat sai, shi a nsam ni hpe yu yang mung grau bam mana jat mat ai zon, shawoi na Htnag Hko hpe gara gat ko wa sa lu mari lasana kun ngu myit ru mat wa ni ai. Tsi sara ni shi a yup gok de sa shaga masu nga nna madun dat ma ai, Ma Htu hte annau lahkong hkan shang wa nna u shan sha u ngu, u shan bang ai ajai ya jang, shi yupku e hkrai rai lung dung nna, u shan hpe lahpyan ko hpai shadun ton nhtom, annau hkan gashun sha kau ya na hkrit ai zon, ajai hpe lago hte hkawan shingdang ton nna sha bang wa nu ai.
Lamu e, ma yan shat sha yang shat hkyep mi jahkrat kau tim grai daru sharin chye ai, galoi mung awa aga rai lu sha nsha ga ai wa, u shan hpe ta lahkong hta gang gyi lang ton nna graui lawan hkra sha bang wa sai, raitim shi sha ai u shan ni jahkro de lawan wan nshang wa hkro ai hta n-ga, hkumbai hte abya ala rai nten de hkrai lui pru wa nga sai. Ndai zon rai nna she shanhte ngai hpe nmai sa yu ai nga nga ma hka i ? Ngai myit npyo mat sai. Shi hpe tsi rung ndai ko sa sa bang ai go ngarai nhkun ko sa sa bang kau ai hte bung sai nhten ngu myit chyat mat sai. Nta woi wa ngu yang ngai mung bungli ra ai masha, ton da ngu yang shat pyi nchye sha mat, ganing di sana i?
“Tsi sara ni ngai hpe gyit ma ai, nta de wa mat saga, nmai nga sai.”
“Ganing di gyit ma ta?”
“Yupku ko gyit shakap ton ma ai, ya njang wa mat saga.”
Shi hpe matsan yu dum ai hte tsi sara ni ndai zon masha tsi ai lam hpe myit nhkon ai hte, Akro gata e mazuk mazak nga let, tsi sara wun ni a mu htam gok de sa wa nna, tsi sara wun hpe: Nanhte a machyi masha go shat pyi nmai sha bang mat sai, ganing di tsi ai rai myit ta ngu, nsen go nja tim akri rong ai aga hku san dat ni ai. Shaloi she tsi sara wun tsun ai rai jang go: Bonu de na ana go grai tsi yak ai, shi a bonu sai lam ni hpa majo hkro kyip mat wa ai lam ga- rai nchye ai majo tsi yak ai, lama mi lu jep tim, tsi shamai la loi yak ai, aten na na sho nna tsi ra ai re nga nna sanglang dan u ai.
Dai shani tsi rung ko nna pru wa ai lago go, chyu tong hta sit shamot ai hta pyi grau li nak mat sai. Byin mai ai rai to Htang Hko hpe shani shagu nye mashi shingkyit ko noi lang mat wa yang she myit mu na zon ngu mat ni ai.
Dai hpang gade nna yang bai sa ai shaloi go myi kong ntsa yang shabu hte makai ton nna bai nga nga la sai. Shi hpe gahtan go hpa rai makai da a ta ngu san jang, tsi sara ni hte yo hkat ai shaloi ahtui jahpye ya ai re nga nna tsun dan nna, masin pyi ma hpom gaprep machyi mat ai sha na mat sai. Tsi rung de masha sa gawan yang hkying 9 ko nna hkying sha laman hta sha mai sa ai nga nna, dai ten shagu hta sa wa yang, machyi masha lo wa nga ai mung nmu, galang lang go yup gok hkan tsi palin noi ai machyi masha langai lahkong mi madai hte hum, shing nrai si wa na gachyi sha ra sai nga ai zon kyek maron nbo rong nga ai sha na ai,.
Tsi sara ni hte yo hkat ai nga ai majo, na mau nna hpa majo yo hkat ai re ta ngu san yang, shi hpe gyit ai, tsi rung nkam rong sai ngu yang nshapro dat ai, shanhte jo ai atsi sha yang abo chyu sin nna lagu prat kau jang matsa chye ma ai, dai majo...... shi go masin gahta ai masha re, ganing nga tim tsi sara ni hpe ahtu agong sin pot lahtet di dat ai ko karot ai bungli rai sai ngu tsi sara ni hpe mung nkam san mat, Htang Hko hpe bai yu dat yang mung loi mi mai wa ai zon rai nna, tsi sara ni hpe gade daram na hkra tsi ra a ni ? ngu san yang, shata masum go ra ra re nga ma ai. Tsi rung sa shagu, abo yang lungding mi bai hkap ganyet jat ya ya re zon ngu hkam sha yak let, shata masum laman hta galoi na lang she asan sha re Htang Hko hpe sa lu woi shapro la na kun ngu myit shuk shak let lani hte lani nga shalai to nga yang, shata mali pyi du wa tim garai nlu tsi shamai nga ma ai.
Tsi sara wun loi mi ana ai zon, loi mi yu yak ai zon, loi mi matsan dum ai zon rai tsun ai: Htang Hko a machyi masa hpe yu yang, bungli hkring sa kau shangun yang she mai sai, shi a ana go shi galo ai bungli hte seng nna byin ai re, nta wa nga tim hpahka, salik, tsa chyaru ni nlu shangun ai sha, lu sha aman rong ai lo lo jo dingyang di lu yang go yat yat nna loi li mai wa nhten da.
Ngai pyi lamu hpe shaga yang lamu nhtan, aga hpe shaga yang aga nhtan re ten yang, nta masha ni go ngai hpe: Nau kung dum nna Htang Hko hpe atsom n-gon lajang ai, ala kaga hte se sha nna Htang Hko hpe bonu shanut jahten kau ya ai re nga nna tsun angun ma ai, nye myi man she mang wa ai zon nga hkra pot mayu let, nanhte myitsu myitgop ni , shinggan num shinggan la mung nlu re ni woi wa mu, shata shagu na lu sha gumhpro hte hkang gumhpro jo na ngu dat jang she, teng sha nta ga de na ni tsi rung ko na nan wa woi shapro mat wa manu ai. Shata lahkong daram ko nai galang mi wa gawan yang, nta ting hkrap hte hkri nga nna Htang Hko hpe hkang yak ai lam tsun shali ai hkrai nga mala sai. Nye myit hta lom sha mu, ngai gade ning hkam sha sai, nanhte shata lahkong masum sha go hkam sharang yu mu, ngai hpe ntsen na sha chye ai ni hkrup sha mu ngu lagu gabu mat ni ai.
Nta de na ni shi hpe wa sa da ai shaloi go pot let wa sa mara ai, shanhte hpe gyenan gayat rai yang Htang Hko shaga na nga tim, shi hte aga pyi nkam shaga mat hkra pot mat masai, ganing re manghkang a majo dai daram pot mat ma ai kun nchye ya lom sai,san mung nkam san sai, dai go shannau ni a lapran na manghkang she rai mat sai, shanhte shata mali ting wa woi hkang kau ya ai hpe, ngai chyeju dum pyi nrau mat sai.
Nta na ni ngai hpe nat jo nna u gade wa gade sat kau sai, mai sai ga re, shi hpe gawa ai nat go mayu ga de na lasa si ai la langia mi re nga nna tsun ma ai. Ganing ngu nna tsun tim mai ai, masha sha lu shama ai go madung re ngu nna hkam sharang kau ya sai.
Nta bai wa nga ai shata gade nrai yang, mahkon ka ai nga nna, shani shana n-yup n sha rai laika saboi e hkrai dung mat, maisau lap mi hta laika yan masum mali ka wa ai hte, laye mung hten mat, aga mung nhkrang mat rai jang, bai ashep kau nna ka ka rai, maisau buk gade ashep kau ai re mung nchye sai. Shi dai zon n yup nsha rai jang shi a hkum hkrang grau n-grai si wa magang, shi hte aga shaga yang lahkun masum ndu yang numshe shang mat wawa rai nna, atsom sha ntsun sharai shadum yang grau hten lawan wa nhten ngu tsun garu ai ko nna ga-lo kap rai rai re hpe htingbu htingpyen ni pyi na tsu na pu mat manu ai, shawoi mying pyi gra gra ngu nshaga yu ai yan, pot ai nhkan ko nna amying hte gra ngu matsa hkat, shawoi kinsha lasha ngu ai hpe masha ni tsun ai na tim myi man she kang ai wa, galang mi lu tsun shapro ai ko nna shinglet e nra n rong ai re majo grai she chye tsun bun hkat mat wa sai.
Myit mai ai lam de, ra wa yang magyi shan pyi gadoi jo lu na daram re wa mi nsi, maji magun, adong a ngang nga ai tut rai nna, ngai mahtang wa mana wa sangai kun ngu mung sumru jin mat ni ai. Ngai go shinggan de pru hkom ai aten lo nna, shanwa ni hpe lusha jai lang gumhpro ni ton da ya yang, ma yan a manap shat go gyo lahkong hkong sha jo nna hkoi lahkong rai sai ngu, ma yan hpe hkrap let jong sa wa mat shangun ai mung gade lang rai sai.
Shi hpe tsang nna shangun ma woi nga yang mung, shi a bungli gashun la ya ai, nang go gumhpro lu ai rai nna, shangun ma ni hpe jo ai gumhpro ngai hpe jo ni nga nna tam tsun tam ga, grai myit htum hpa rai mat sai. Shi go na yi chye gram ai wa re, rai tim jahtum de go mari la nna bai hpya ayai kau kau, nchye mye mat jang gabai kau nna bai sa mari la, nayi hpe pai ta hkra ta hkon ton rai angok si wa sai.
Shawoi sinpro sinnna de nna shang sa ai mano manang, manam ni yong mayong go, shi hpe yu mau mat, nye matu yu tsang yu pu yu gaya mat ya mat ang masai, langai hte langai tsan mat wa, koi mat wa sai, shi hkun ning ting mano manang hte nre ai shat pyi nsha yu ai htinggo ni, shat sha ten hta manang nlom jang ra ra nga ai she na wa sai.
Shi a hkum hta achyu ningtuk shang mat ma nna, shi a hkum hpe shi pyi ndang mat nna, nta na bungli ma hkra, li ai tsang ai ngai hkrai galo ra mat sai. Dai daram shakut nga tim shi a myi hta mungkan ga e nkaja dik ai num go ngai sha arai nga ai.
Galang mi gara de rai kun zuphpong sa la nna wa yang, Mangshi htunghking hpung na shi a manang langai ngai hpe hkap tsun dan ai: Htang Hko go ya hte Dean Hote ko achying sa dum yang, aga ko dung nna majoi mi sha dum mat nu ai da. Aga dai na ai shani na nye myit wa ginding ga nai shingdit wo la hkra chyalup si mat na she myit mat sai. Shana shi hpe atsom sha, ga ngui ga pyo hte: Nang hkum hkrang nmai mat sai, chying hpung de hkum hkan sa sa ngu nnan sha no tsun hpo wa yang, shi mahtang she ngai hpe aga nteng ai chyu tsun, masha nre ai hku hkrai shachyoi, na n-gup go u chyahkye hte jahtong htu ai rai nga ai, nga nna ahkre shachyip kau dat sai. Ngai shi hpe tsang nna, matsan dum nna, lahku lanu nna tsun ai aga ni go n gaja ai hkrai rai mat, an a lapran na n-gam mung lani hte lani sung gaba mat wa sai. Shani shana manam shang jang she ahkyak rai sai nga ai zon, masha ni hpe bai ga-lo dan rai wa saga ai.
Lani hte lani nta shang wa jang ladin li mat ai zon nga, gahtan hpyi chyu gapum ton nna nga nga jang, ndum shami gahtan mung chyahkyi gahtan she htan mat wa ni ai, shawoi pyi gyihta nsen hte ro, mahkon hte rung nga ai nta wa, gyihta mung shi e abyen agrop kau sai. Dinghku ko na mabyin masa hta hkan nna, achyu ngu ai arai hpe n ju si wa ni ai, achyu ngu ai hpe sanat ko bang nna gap yang masha chye si ai, salu marop bang la jang masha chye hten nga hka ngu, n ju ndong ai myit go, achyu shabyo ai nta hte laika tok ai gok pyi gapo kau mayu wa re sai.
Bungli go lani hte lani lo wa, shi a machyi hkum go lani hte lani grau sung wa, arung ko“San kyang”tara woi shaja, rungdu galai, zuphpong gaba hkyem lajang bang wa ra ai, ganing nan nchye di mat nna, shanhte nlu tsi shamai na re chye nga chyalu, Hkai mu tsi rung de bai sa sa bang kau sai. Shanhte hpe masha gan woi ya shangun ai hku sha son nna, tsi sara wun ni hpe nan sa hpyi shon ai:“Htang Hko a bo nu go achyu nsa e shachyat kau ya sai re, nanhte shi hpe sai hten masha ni hpe tsi ai atsi hte hkum tsi mu, ngai shi hpe ndai de sa sa ai lam go, shi n lam mat na matu nanhte hkang da jang rai sai, atsi jo tim shi a hkum hkrang de wa ai bo sha jo mu.” ngu sa hpareng kau dat se ai. Shaloi she tsi sara wun myi gaba lo nna ngai hpe yu shati to nga let, tsomra na jang she:“Anhte yu nna atsom tsi lajang na ga ai.”nga nna hkam la nu ai.
T eng sha dai shaloi na lang go laban bat mi hta bai sa yu yang asan awan rai rong nga la nna, Htang Hko hpe ndingsa ma ni atsi ganing re bai htom jo masa ngu Jinghpo ga hku si mani san yang, ndingsa ma ai, atsi mung maning na lang zon latup tup n jo masai, lago lata li nak ai lam mung n nga sai, ndai ko sai hten ai masha ni nau garu ai nri nngai, loi ya mi rai jang lawan sa woi la ni lu yo nga nna, ma gasha zon hkap tsun aput jang, ndum ai myi prui si matep wa ni ai. Shaloi jang pyi woi wa kau mayu sai raitim, bungli ra ai hpe madung dat nna, no sharang u, ngai nau kyin ai, nang npyo n ngon tim ngai nang hpe atsom nlu hkang ai ngu sha asong kau ton da nna rai mat wa ai jahpot na myit go, ngai go shi a madu jan i ? shi a gana i ? shi a ganu i ? shi a mayam i ngu sumru let, lago ahtu ai pyi ndum mat sai.
Dai hpang laning chyen mi ting tsi rung dai ko rong nga shangun nna, loi mi san wa ai zon rai sai majo sa woi shapro la kau sai. Shi hpe tsi rung woi pru wa ai jahpot, shong na lang zon shinggan le re hte aga de lung bau mung nhkan tam masop wa ai sha, tsi sara ni hpe shi hpe gon lajang ai grai na sai, chyeju gaba sai nga nna no tsun da chye sai. Dai hpe yu yang she ana ngu ai hpe seng ang ai tsi hte ntsi jang grau machyi song wa ai chye ai lam chye lu nga ai.
Sara wun Chyin Kyinhtau tsun ai, Htang Hko hpe jak rung e bungli nmai galo shangun sai, kaga bungli galo kau shangun yang she mai nhten, shi a bonu shamu shamot masa ko hkan nna, loi ai bungli sha mai galo shangun sai, jak sha ahkang nga yang go mang hkang chye pru ai nga nna matsun u ai, shi hkring sa na matu asak garai ndu ai, shi jan ning no galo ra ai, bungli galai na mung hpa nnga sai, hkam kaja ai ni galo na bungli pyi nnga mat nna hkro jong nga ma ai ngu tsun dan jang, shanhte ko nna sakse laika ka dat ya na, machyi hkum rai nna jau hkring sa ai hku lawan wan galo kau yang grau kaja ai nga nna, ngai bai myit yu tim hkriang sa kau shangun ai hta go nlai sai ngu , shi hpe sakse laika langai ka shangun nna, Myithkrum shi laika rung ko wa ya let, hkring sa shok lawa mung ka bang rai jang she, gade ya nrai yang, mungdo bungli masha gonnhkang rung ko nna Htang Hko hpe hkringsa kau shangun masai, asak ndu ai ko hkringsa ai re majo, lahka go mali tsa sha la mat sai. Gate sha rai yang rai, shani shana achyu sa ju jahkrat marop ai ko sha nnga jang go yau sai ngu nna myit shadik la kau ni ai.
Htang Hko hpe hkringsa kau shangun lu ai lam hpe chyeju dum shat woi sha ai ngu, jak rung du ni hte tsi sara wun ni hpe shat ma mi woi sha ai shana de, tsi sara wun go ngai hpe mahtang chyaru jo let:“Sara ma tsa gom mi jom lu ga. Anhte a tsirung gata ko maumui amyu myu re grai lo ai, ngai pyi laika langai ka nna, anhte a mayu mayak lam hte machyi masha ni a matsan mayan re lam hpe shawa masha yong hpe tsun dan na ngu son nna, laika mying pyi《Gadai nchye ai mungkan hta》 ngu nna shamying ton hkra di sai, raitim bungli nau kyin ai lam mi, ngai a hpaji madang nyem ai hta, bai nka shaman re majo nlu ka shapro nga nngai, daini nang hpe chye la a majo ngai grai gabu sai, nang go laika ka ninghkring rai ndai, nang lama kam ka yang ngai grai myit dik sai.”Nga nna rot tsap hkra tsun u ai.
“Nang hpa rai ngai laika ka ai masha re ai chye nta?”
“Nang go mying gumhkong ai masha re, loi nhkring ai sumla hkrung, shi laika hkan nang a mying hpe ayan sha mu ai, she chye le.”Shi ntsun tim, ngai shanhte a tsi rung ko na lam ni hpe chye mayu nga yang, ya shi ko nna pyi tsun shapro hkra rai jang go, lachyum ram ram rong re nga ai ngu, shi hpe:
“Sara wun ne, nang she shani shana machyi masha ni hte rau nga nna ganing re manghkang mung chye ai, laika ka dat tim aloi sha re, ngai go gata na lam hpa mung nchye nngai.”
“Nang ntsang ra ai, ngai shanhte a maumui hkai dan na.”
“Ngai lama nanhte ko shata masum daram bungli sa galo lom lu yang chyau grai gaja na wa i.” ngu tsun dat se ai. Shaloi shi bai rai jang mung sharong shara hte,“She mai lo, nang nlu sa wa na sha tsang ai.” nga nna na ra mat nu ai.
Laika dai ka na hte seng nna, rung zuphpong hta yong hpe tsun dan yang, manang ni yong mayong go, ka na lam grai lo ai, sai hten ai ni hpe go nka yang nka, madung go nang tsi rung ko sa hkra rai yang, num bai rai, nang hpe ganing kana di dat na hpe grau tsang ra ai, mana ni hte ganon ai na jang tsi sara ni pyi ra ra, mana mana re hkrai rai ma ai. Shanhte yong yong tsang la ai zon nga jang, ngai grau shanang mayu wa sai, shingrai ngai ning ngu sai: Tsi sara ni pyi shani shagu lu ganon ai wa, ngai shata masum sha sa yang hpa manghkang nnga na re, dai sha nrai, ngai nan nsa mu yang shanhte tsi rung gata ko nhpa byin ai lam nchye lu ai, Htang Hko dai ko tsi rung lahkong lang ting sa rong tim ngai shanhte machyi masha ni hpe pyi rai nsa mu ya yu nngai, dai majo, sharo tsip de nshang yang sharo gasha nlu hta na re lam hpe ngai kam ai, teng teng sha, shanhte a gata de mau hpa grai lo ai shara rai na zon nan rai manu ai, ngu tsun ai hte maren, du wa ko nna sa yang go mai ai, tinang hkum hpe tinang nan atsom makop la u lu, mala la yak hkak na zon rai jang hkum nga na, lawan wan bai nhtang wa rit nga nna n-gun jo dat sai.
Tsi rung na ni hpe ngai sa wa na lam shagrin ton sai, ya sa wa ri ri byin mai sai ngu tsun jang, sara wun go, nang sa na rai tim htingra ta du jang she sa wa rit, htingra ta du jang sai hten ai ni ana grau ok ja ai ten re nga nna, ngai na mau sai. Hpa majo htingra ta du jang ana grau ok loi ai i? Htingra ta du jang tsingdu tsingman hpunlo hpunlap ni prut maji lali wa ai zon, sai hten masha ni a ana mung rot gasu gabrong wa nna, masha hkum gata hkan ahtu agong rai shalut hkom nna, masha hpe ninghtan shai ai bungli galo shangun wa ai rai kun ngu, na mau son mau mat se ai.
Go-nyen lai ai hpang na lani mi hta, sara wun anhte nta de sa wa na nga nna, ngai rau jau rot nna la to nga yang, jan lo wa tim shi rai ndu ai, hkying shi pyi du wa hkra masha npru wa nna, mahkoi wa malap kau sai kun, saihten ai ni hte nau ganon nna bo nu nhten loi ra mat sam sai, ngu myit nga ai ten she sa wa ra ai.
“Bungli njin hkro nna, grai la na kau sai nrai i?” nga nna tongban let, laika buk lahkong mung la sa ya u ai.
“ Daini go laban kru ya re, nang nhpa mu wa kyin hkom nta?”
“ Tsi rung de sa ai, machyi masha lo wa magang myit ru magang, n-gui hkringsa nngai.”
“Shaloi nang go laban nlu sai i?”
“Nlu ai, laban kru hte laban shani go jahpot sa nna, shana de myit mi apyo yup la jang she ba mai ai re.”
“Nang grai kyin ai she rai re nga ndai”
“Kyin ai hta n-ga myit grau ba ai, ngai sai hten tsi rung ko mu nnan galo wa ai ten hta, sai hten masha ni hpe sa mu ai hte matu mahka nmu ai pot hkrai pot mayu, tsi rung e pot ai myit hpe nta de bai gun wa nna, nta na ni ga hkum mi dang ganing nhten nga ai tsun dat jang, ga-lo aga so ai sha, wan ri nat gapru dat ai hku nan byin ai. Raitim lani mi hta ngai hkrai sha: Anhte tsi sara ni machyi masha hpe myit shalan u, myit shalan u, ngu nna shadum jahprang ai aga hkrai tsun ai, hpa maji tinang hkum hpe nmai shadum jahprang la ai rai kun i ngu myit dum ai shani ko nna she, sai hten machyi masha ni hpe matsan chye dum mat, bungli dai sa galo tim sharong shara rai wa sai.”
“Oh, nang jau jau ndu nna, nang hpe machyi masha ni ko na ana pyi kap sai kun ngu son kau sai.”
“Oh, re ni. Dang chye hpa nre.”
Gahpo ndai hte tsun ngut ai hpang, sara wun tsun ai, saihten ana go hkum hkrang, myit n-gun myit masin hte hpong shingra e wa hkye shatsang nna, masha a bo nu shanut mat wa, masha a myit jasat, myit marit, myit magam hte ron lai hten shai mat ai lam rai nga ai. Dai zon rai byin pru wa ai ana zinli go machyi masha hte nta dinghku gata hta ru yak jahkrum chye ai hta n-ga, hpong shingra jahten sharun chye, masha sat nta nat re hkrit hpa mu ni chye shapro nga ai. Hpaji nchye ai, myit kro nsung sam ai, matsan hte lu su ginhka, nang hpam tsi lu sha ai, tsa chyaru marin ai, bungli nlu ai masha lani hte lani lo mat wa, hpong shingra sutgan rot zinghka lawan wa nna, masha a yo shada sa wa ai lam hte mabyin masa ni ninghtan shai mat wa nna, masha a bonu shanut jahten sharun kau ya chye nga ai, dai hta n-ga machyi masha mung grau lo jat wa ngai ai. Saihten ana go ya ten hta koi yan nlu ai manghkang kaba langai mi byin to nga sai. Sakhkung mungdo na masha jahpan sen shi jan hta, sai hten mat ai machyi masha 6000 daram nga ai rai yang, tsi rung e sa tsi ai go 2000 dang pyi ndu ai, lo malong go manghkang amyu myu a majo nlu tsi shamai la nna, nta hkan gyit dun ton, rong ton, shing nrai gat ya hkan mana bu hkom mat rai nna, masha yong mayong e nko nlo di ai majo, matsan mayan hkrum sha nga ma ai.
Sara wun dai zon tsun jang she, saihten ana ngu ai go kaji ko nna byin ai nrai, nkung nkat re masha ni amu manghkang amyu myu gatut sha nna, madu a n-gun marai hte nlu hparan la nna myit pu shalai kau ai majo saihten mat ai re lam hpe chye na sai.
“Sara wun ne, nang shani shana sai hten masha hte ganon yang, ganing nga ai lam myit lu nta?”ngu bai san we sai.
Shi mani sai rai loi numgo ntsa de yu la nna htan ai:“Ganing re myit lu lam? Dai go gadai nchye ya lom ai mungkan langai mi she re, bungli dai n galo yu ai ni go myit pyi nlu myit shapro ai lam she re.” sara wun shing nga tsun dan ai hte, ngai tsi rung de lawan wan sa yu mayu wa ni ai.
Shingrai 2003 ning shta 2 pro 10 ya jahpot go anhte rung na shachyen laika sha ka gun rai, sai hten tsi rung de sa wa yang, ngai shang wa ai hpang ko hpri chyinghka “Grung”nga la kau nna, zo bai hkat kau ai hte, masin hpra nga wa sai, lam shagu, masha amyu myu re ni mong jong nga la jang she myit shut wa ni ai, nju ai zon, ra marit ai zon, mau la ai zon re myi hte ngai hpe hkap yu ai masha dai ni a myi hpe mu jang, ngai hpri chyinghka shinggan de go no lu nhtang pru wa na kun ngu myit lo bang wa ni ai.
Teng sha, tsi rung gata na mabyin masa ma hkra go mungkan kaga ko sa du ai zon, anhte myit ai, mu ai hte wa shakap shai hku shai to nga la sai. Nang lama laika ndai hpe hti mayu yang, ya go Miwa laika hte shapro na sha rai sai, Jinghpo laika hku na go, ya htaning she lu gale shapro na re.
Laika ndai hpe hkam ja nga ai shinggyim masha ni yong hti yu na matu ka shpro ai re, nang a dinghku ngui pyo na matu, tinang myit sat lawat hpe shong hkamja shangun da ra ng a ai, hkam gaja ai myit masin go maden na rai yang, laika ndai hta ga htan mahkoi rong nhten, hti yu yang nshut na re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Jinghpo nhpye
景颇族筒帕
时间:2014-02-24 00:00:00 来源:德宏团结报
Aga! Jinghpo nhpye le,
Maka ri wom hte sha da ai,
Ri chyang majen bang ai re.
Singgo maka htap ai,
Hkum tum maka kap ai le.
Tsom htap la ai nhpye dai go,
Htunghking la-hkri rai nga ai yo,
Wunpong myu ni a maka hpaji
nan rai nga ai lo.
Oh... Ndai mungkan pinra hta,
Nhpye amyu gade mi lo nga tim,
Jinghpo nhpye hpe chyu sha,
Mu dat shagu,
Marit yan ningtsing sha mi lu,
Wunpong myu sha ni a htunghking re ngu,
Galoi nhtoi raitim,
Malap kau dam n lu nngai oi.
Goi... Dai gabrim tsom la ai nhpye
shingman hte,
Goiwat nga ai matu banzat hpe yu nga
ninglen,
Hto shagong buga na,
Chyinghkai nu tsen ni a dinghkong da
dun shanu,
Kanu yan maka shagu ai majoi
shingran hpe mu,
Shagrau gingai atsam marai,
Jahpu ging ai maka hpaji ni hpe
ngai myit dum lu nngai yo.
Bai le... Dai hkye kang tsom ai
Jinghpo nhpye hpe,
Madin yan hkumba e sha noi ton nna,
Nu tung da ai re ngu yu chyai,
Moi dim kumhpa ai re ngu marit shamai.
Wo sumtsan buga wa mi hkom mat wa tim,
Jalam hpyengji sha mi wat rai,
Lamun dung ahpong shang tim,
Jinghpo ahpye hpe ngai n tat.
Aten ahkying shagu,
Wunpong amyu rai nngai ngu,
Shawang yan amyit hta dum lu.
Oh……Nhpye,
Gabrim tsom ai Jinghpo nhpye,
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Daw 12
Karai Kasang Hte Gara Hku Ni Htep Lu Na Ta?
1. Akyu hpyi ga yawng hpe Karai Kasang madat ya ai kun?
Karai Kasang gaw, masha amyu baw shagu hpe, akyu hpyi nna shi hte ni htep hkra galaw na matu saw shaga nga ai. (Shakawn 65:
2. Gara hku akyu hpyi ra a ta?
Nawku dawjau ai lam hta akyu hpyi ai lam mung lawm ai. Hpan Da Madu Yehowa hpe sha, akyu hpyi ra ai. (Mahte 4:
Karai Kasang gaw, nsen n pru ai akyu hpyi ga hpe mung na lu ai. (1 Samuela 1:
3. Hkristan ni hpa majaw shada da zuphpawng ra a ta?
Karai Kasang hte ni htep na matu nloi ai. Hpa majaw nga yang, Karai Kasang hpe n kam sham ai ni hte, mungkan ga hpe simsa hkra galaw ya na ngu ai shi a ga sadi hpe, jahpoi asawng di ai ni a lapran hta anhte asak hkrung nga ai majaw re. (2 Timohti 3:
Karai Kasang hpe tsawra ai ni hte kanawn mazum ai gaw Karai Kasang hte ni htep na matu karum ya ai. Yehowa Sakse Ni a zuphpawng hta, kaga masha ni a makam masham kaw na akyu lu la mai ai.
4. Karai Kasang hte gara hku ni htep lu na ta?
Chyum Laika kaw na sharin la ai ni hpe myit sawn sumru nna Yehowa hte ni htep mai ai. Karai Kasang a ga sadi ni, galaw ai lam ni hte, lam matsun ni hpe myit sawn sumru yu u. Akyu hpyi ai hte myit sawn sumru ai gaw, Karai Kasang a tsawra myit hte nyan hpaji hpe, manu shadan chye wa na matu, karum ya na re.
Karai Kasang hpe kamhpa yang she, shi hte ni htep wa na re. Raitim, makam masham gaw, namhpun bang ya ra ai hpun langai hte bung ai. Nang chyena hkap la da ai lam ni hpe, bai myit sawn sumru nna, na a makam masham ngang kang wa hkra galaw ra na re.
5. Karai Kasang hte ni htep ai lam gaw nang hpe gara hku akyu jaw ai kun?
Yehowa gaw shi hpe tsawra ai ni hpe lanu lahku nga ai. Shanhte a makam masham hte, htani htana asak myit mada lam hpe, hten bya shangun ai lam shagu kaw na, makawp maga ya ai. (Shakawn 91:


text:
Mungdo Malut magam hpaji matsun hpung ni malit hkai ai lam sa jep hkom ma ai
州产业督导组检查烟叶生产情况
时间:2015-01-31 11:02:38 来源:德宏团结报
Magam mu matsun hpung ni malut bong sa jep yu nga ma ai.
Shata 1 pro 5 ya ko nna 7 ya shani, Sakhkung mungdo na malut magam hpaji matsun hpung ningtau Sung Yi Fa go, mungdo ting na malut hkai ai lam ni sa jep hkom nga u ai hta n-ga, ra rong ai manghkang ni ko hkan nna, htom hpang de bai galo sa wa ai myit lu lam ni tsun shapro ma ai.
Hpaji matsun hpung ni shong hpang rai Lengho ginwang Mung-yang gat mare, Man tung gat mare na malut htot hkai ai lam hte malut tu ai masa ni sa jep yu ma ai. Yinkyang ko go daining sha hkai chyam ai malut a masa hte hpaji ni sa matsun da rai ma ai.Malut gakang chyahkro ai shaloi na ruyak lam hte ladat hpaji ni san du ai shaloi, Sung Yi Fa go dai shara na hkaimu magam dap, manam pyo malut hkai seng na hpaji jo masha ni hpe malut gakang na nta ni lawan galo,shatang madang hpe magra gaja rai nna, malut yi gon lajang na lam galo gaja rai ra ai nga lajin dat u ai.
Dai htom ,Nshon Hu sa, Shuili Nong tau gat mare , Jeseng ginwangdo re hkan na malut hkai shara de mung no sa jep hkom ma ai hta n-ga, seng ang hopji ni mung sa jo da rai ma ai.


text:
Mungdo gaba mung masa bongban rapdo ningdo 11 nambat 3 lang zuphpong Hkunmyin ko hpo hpong ngut sai
省政协十一届三次会议在昆闭幕
时间:2015-02-03 11:51:34 来源:德宏团结报
Shata 1 nhtoi 29 ya shana de, mungdo gaba mung masa bongban rapdo ningdo 11 nambat 3 lang zuphpong Hkunmyin ko hpo hpong ngut sai.
Ndai lang na zuphpong hta sa du dung ra ai salang marai 636 rai yang, hkrak du dung ai go marai 579 re, tara hta masat da ai masha majan ko du tup sai.
Zuphpong hparan tingnyang up go Lo Jin Fu, Be Chin Leng, Ma Hkai Sen, Tsin Hua, Lo Li Hui, Nyi Hui Fang, Mi Tung Sin, Wang Chin Zhai, Yi Shang Chin, Yang Kya Wu, Che Ji Myin re ningbo ni rai ma ai. Shangut hpong woi ai go Be Chin Leng re.
Li Gyi Hin, Chin Hau, Chu Hau, Wang Sho Rin, Li Kyang, Hong Yi, Mung Su Hte, Zhau Gyen Fang, Sin Wei Kong, Lu Wui Kyang, Jau Kyin, Li Hpui, Li Han Bo, Yang Yin Nan, Yang Pau Gyen, Chyang Be Ru, Tau Lin Yin, Wang Shu Fen, Kau Fung, He Don Hkyi, Tin Shau Seng, Lu Hui Yen, Yin Gyen Ye, Lu Hpyin, Chyang Sho Hkyin, Wang Hten Hai, Hkyau Han Rung, Sung Pau Kang, Den Ji Hpyin, Chyang Gui Bo, Kon Go Chyung re ningbo ni tingyang up pinra ko sa du dung ma ai.
Zuphpong hta Miwa mung mungchying sha mung masa bongban rapdo zuphpong Yinan mungdo gaba ningdo 11 salang rapdo nambat 3 lang zuphpong na Yinnan mungdo gaba ningdo 11 lang salang rapdo magam mu shon shana laika hpe jom myit hkrum da sai, Miwa mung mungchying sha mung masa bongban rapdo zuphpong Yinan mungdo gaba ningdo 11 salang rapdo nambat 3 lang zuphpong na Yinnan mungdo gaba ningdo 11 lang salang rapdo tang shana magam mu shon shana laika hpe jom myit hkrum da sai, Miwa mung mungchying sha mung masa bongban rapdo Yinan mungdo gaba ningdo 11 salang rapdo nambat 3 lang zuphpong na masat dodan hpe jom myit hkrum da sai, Miwa mung mungchying sha mung masa bongban rapdo zuphpong Yinan mungdo gaba ningdo 11 lang rapdo ni tang shon laika gonhkang rapdo ni ningdo 11 nambat 3 zuphpong na tang shon laika jep langjang ai shon shana laika hpe jom myit hkrum da sai. Yang Yau Go hte Chyang Hui Zhin a mungdo gaba mung masa bongban rapdo dinggrin salang lit ro kau ya ai npot nhpang gon dan lai wa sai.
Zuphpong hta mungdo gaba mung masa bongban rapdo tingnyang up Lo Jin Fu zuphpong shangut mungga hko tsun lai wa sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Anhte mungdo matsan shatong muhtam lam hta akyu nsi hkrai hkrai mu nga sai
我州扶贫工作见成效
时间:2014-12-24 09:26:33 来源:德宏团结报
2011 ning ko nna rai wa yang, mungdo ting na tsang shagu rung dap shagu ni kangka ai hte ginra rotjat hte matsan shatong do masat yo shada mu lam galo shatup sa wa ai hte maren, ginra nkau hkan ahkyak madung rai arang bang jat gaba sa wa ai lam hta shinggrup nna, lam magup na matsan shatong mu lam hpe ginhkyom galo hkrat wa nhtom, n-gun lu mi lu hte matsan shatong muhtam lam hpe magra galo sa wa re majo, akyu nsi hkrai hkrai mu la lu sai. Mungdo ting na hkaimu masha ni lu tam la ai ja gumhpro rap jahpra marai mi 2010 ning na lap 3368 ko nna 2013 ning na lap 5608 du lu sai, hkaimu gahtong na ma- tsan ruyak masha jahpan go 2011 ning marai mun 20.62 ko na 2013 ning na marai mun 11.31 du yom mat lu sai hte maren, matsan ruyak shadang 20.8% ko na 11.3% du yom mat sai, 2014 ning hta matsan ruyak masha jahpan mun 3 a lahta de du da-ngam no shayom lu na hku rai nga ai.
Laksan matsan shatong madi shado ai npot nhpang ama hkam akyu chyip makup rai asung jashon lu. 2014 ning shata 11 htum wa de du yang, mungdo ting tsang shagu myu lam magup hta matsan shatong gumhpro lap gadi 17.88 lu hpyi bang la rai nga ai. Dai hta, ginjo hte mungdo gaba tsang sutgan gonhkang rung na ni garum jo ai go lap gadi 8.95 rai nna, ginra sutgan gonhkang rung ko na go lap gadi 0.53 rai nhtom, gmhpro dum ni ko hkoi shap la ai go lap gadi 8.4 du nga ai. “Nambat 11 lang 5 ning yo shada” rau aten hte shadon dat yang, myu lam magup hta rap jahpra matsan shatong arang shadang go grai lo jat shajang nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Lin mung dut sha pyo nga ai
柠檬获丰收
时间:2014-11-06 16:29:25 来源:德宏团结报
Linmung mari ai shara.
Shuili hta maning linmung kungkyin mi lap 5 lu dut sha nga ai,yang daining na linmung manu grau tso nga ai, makai shatsom kau sai linmung go kungkyin mi lap 16 wa du nna,maning na hta htam 3 jan nga ai majo, labau hta nambat langai wa tso ai shaning wa rai sai.
Shuili na linmung gatsing go mungdan ting hta raitim wa gaja dik nga ai, dai go lamu ga manan masa gaja ai majo re, Sichon An-yo na hta shata 2 daram shong nna kung nga ai, shata 8 ko nna shata 9 hta go linmung dut sha pyo dik ai lado wa rai nga ai, gaja dik ai kungkyin mi lap 16 lu dut sha ai hta lai nna, grau nna gaja dik ai linmung si mung kungkyin mi lap 6 daram lu dut sha nga ai.
Shawoi shaning linmung dut sha npyo ai shaloi go kungkyin mi lap 3 daram sha pyi rai nga ai, daining hkan linmung manu tso wa ai go gatya hta ra gadon ai majo mung re. Dai hta, Shuili na linmung mung amying brong wa, seng ang asuya ni myit lom ai hte lam magup hku madi shado la ai majo mung rai nga ai.Moi shong de“Hpaga nga jang sha ga”re ko nna“Hpaga tam, hpaga gaba tam”re ladat ni lang hkrat wa rai,daining go hpaga dap 20 jan ni sa mari, Hainan, Shanghai, Kongtung, Sichon, Manchyuli, Jekyang hte Htaiwan hkan na ni re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Ma Kya Li zang mu manghkang dung jahta zuphpong hpo lai wa sai
文联召开马嘉理事件讨论会
时间:2014-11-11 11:05:13 来源:德宏团结报
Shata 10 nhtoi 17 ya shana de, mungdo kunghpan hpaji rapdo ni woi ninghtan nna, Ma Kya Li zang mu manghkang dung jahta zuphpong hpo lai wa sai.
Dung jahta zuphpong hta, mungdo magam lit hparan dap dap up ningtau Yo Ma Hkum, kunghpan hpaji rapdo tingnyang up Sha Jin Chin, mungdo shali laika bongban rapdo tingnyang up Sha Hung Yin, mungdo amyu makam masham gonhkang dap dap up ningtau Yang Chyung Myin, mungdo pati jong hpaji jo salang Wu Kya Fu re ningbo ni hte Mangshi myu mare na hpaji sara ni dung jahta zuphpong hta sa du dung ma ai.
Ma Kya Li zang mu manghkang go, 1875 ning shata 1 hta, Inglik mung na Miwa mung ko shanu ai dat gasa Ma Kya Li hte Inglik mung hpyen du Bolangbe laknak hpai ai hpyen woi nna Yinkyang Manmyin hku shang wa ai shaloi, Share du Nhkum Zau No hpyen woi nna sa hkap shingdang yang, shada ga-lo hkat wa ai nhkan e, Ma Kya Li hpe sat kau sai. Manghkang dai a majo mungdan hpe dip arip ai 《Miwa mung Inglik yenhtai gadi laika》 ko mying htu lai wa sai. Labau dai hpe shara nkau n jo n ang ai hku ka ai majo dung jahta zuphpong woi hpo ai ra. Salang Wu Kya Fu dung jahta zuphpong ko lai wa sai ten hta Ma Kya Li zang mu manghkang jep sagon ai masa lam azing ayang tsun shachyan dan u ai. Shi tsun ai, Ma Kya Li zang mu manghkang ndai hpe myu 6 hku nna tsun gajai ai majo, lai wa sai ten hta, zang mu manghkang dai hte seng nna, Shara gahtong, Manmyin gat re hkan sa sagon lai wa sai hte rau, labau dai chye ai salang san sagon yu nna, Ma Kya Li zang mu manghkang hte seng ai laika ka ton sai, n jo n ang ai hku tsun hkai ai lam hpe yong jom sharai la ga ngu mayu ai.
Zuphpong hta sa du dung ai hpaji sara ni salang Wu Kya Fu lai wa sai ten hta zang mu manghkang n do n sa jep sagon yu ai lam hpe shakon shagrau ai hte rau, Ma Kya Li zang mu manghkang byin ai shara ko galo shagreng na lam tsun shadan dan ma ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Shuili nbungli dingtok rai mari la ai nambat 1 manam nbungli Hkunmyin ko pyen du sai
瑞丽航空第四架飞机顺利抵达昆明
时间:2014-12-21 21:48:28 来源:德宏团结报
Nbungli tau masat.
Shta 11 nhtoi 25 ya shana de, Yinnan Gyinchin hpaga hpongchyom hpung gata na Shuili nbungli dingtok rai mari la ai boyin 737-700 panglai gaba gahkan Siyahtu ko nna Hkunmyin ko pyen du sai hte maren, Changshui mungkan nbungli gut zim rai pyen hkrat du sai. Ya du rai yang, Shuili nbungli hpung ni a nbungli 4 rai sai.
Mungdo pati rapdo mu madu tau, mungdo up Kung Gyin Jin, mungdo mungchying sha gasa zuphpong gaba dinggrin salang rapdo mu madu Yi Ma Yo, Gyinchin hpaga hpongchyom hpung lauban gaba, Shuili nbungli hpaga dap mu madu Dung Lachin re ni nbungli gut ko nbungli sa tau la ma ai. Ndai go nbungli sa tau la ma ai shara re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Sumla shiga
图片新闻
时间:2014-12-21 21:29:33 来源:德宏团结报
Shata 11 nhtoi 20 ya shani, mungdo asuya ni Yinnan amyu dakkasu jong ni hte Hkunmyin ko mungdo jong pong mazum dup ginrat sen laika ko sen jom htu ma ai. Ndai go pong mazum sen laika ko sen jom htu nga ma ai re.
Shata 11 nhtoi 19 ya shani, mungdo pati rapdo salang, mungdo up tau dinggrin Lu Wu San, mungdo pati rapdo salang, Mangshi pati rapdo mu madu Chin De Kyin gram galai rotjat rung, sutgan gon hkang rung, hto wa hto sa gon rung re mungdo myu hkan na seng ang mu htam rung dap na madung lit hkam masha ni hpe woi nna, Mangshi ko nna Shuili du ai modo lam gaba go maden sa wa ai sat lawat sa jep dup hkom ma ai. Ndai go modo lam go maden shara ko rai nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Sumla shiga
图片新闻
时间:2014-12-21 23:31:17 来源:德宏团结报
Shata 11 nhtoi 29 ya shani, mungdo gaba hpungtang hpaji sha- ning garan zuphpong hte Sakhkung hpungtang hpaji sharin hpang mu anhte mungdo ko galo lai wa sai. Ndai go zuphpong sa lom ai ni wa madai pan hkai bong ai shara ko sa yu jep gawan hkom ma ai re.
Shata 11 nhtoi 26 ya shani, 《Hpyen ma ningsa nang hkom sana》nga ai mahkon mangui nsen ko, daining na Sakhkung balik mung hting rep htang dap ran hpyen hpung na hpyen ma marai 170 jan go hpyen dap hte hpyen ma manang ni hpe jahka kau da nna, madu a buga de nhtang mat wa ra masai. Ndai go hpyenla manang ni hte nja nhpra rai hka bra hkat ai re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Wang Gyin Hkyang Lengho ko bu hkom kunghpan laili mu lam wa jep dup hkom u ai
王俊强调研梁河旅游文化产业时强调 准确定位 借势融入 突出特色
时间:2014-12-01 10:51:09 来源:德宏团结报
Ndai go Aluolo kunghpan laili shamu shamot shara ko sa jep dup hkom nga ma ai re.
Shata 11 nhtoi 11 ya shani, mungdo pati rapdo mu madu, Shuili mungdan ahkyak majen je hpaga yumga chyam shara muhtam rapdo mu madu, gon lajang rapdo mu madu Wang Gyin Hkyang sungchyung ai hte Lengho ginwang ko, bu hkom chyai shara majen je mu, bu hkom shinggrup lam galo shalat mu, bu hkom mu madang sharot re mu lam hpe laksan rai wa jep dup hkom u ai. Wang Gyin Hkyang bungjat tsun ai, sungchyung ai hte ginwang sat lawat hpe grau nna sagon chye la, gaja ai bu hkom dagu sut tam ahkrai hkrat wa, htom hpang do na rotjat myit lu lam hte bandung hpe san pra do masat ton nna, Lengho alak re nsam rong ai bu hkom kunghpan laili rung rai galo shalat shapro sa wa nhtom, Sakhkung na bu hkom lam dandong rai hkra rot wa na hte gumlot rotjat wa lu na lam hta n-gun gaba jat bang lu hkra nga u ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Li Hke Hkyang hte Myen mung gumsan magam Wu Din Shin hkrum shaga lai wa sai
李克强同缅甸总统吴登盛举行会谈时强调 全面提升中缅战略合作水平 两国永好邻居,好朋友,好伙伴
时间:2014-12-21 18:40:47 来源:德宏团结报
Wu Dub Shin Li Hke Hkyang hpe hkap tau nga ai
Mungdan magam rapdo hkringmang daju Li Hke Hkrang nhtoi 14 ya ja- hpot Myen mung gumsan magam Wu Din Shin hte hkraum shaga lai wa sai. Hkrum shaga ai ten hta, mungdan lahkong maga hku hkau mahku mara let, magam bungli lam shagu sharot zinghka hkrat wa na hte seng ai lam jom myit hkrum da sai.
Li Hke Hkyang tingnyang up Si Gyin Hpyin a tsora myit hton shana dan u ai. Li Hke Hkyang tsun ai, Myen mung ni hte Miwa mung ni go hka shi langai mi ko hka jom ja lu ai hpu nau ni re, hkuhkau mahku mara ai 64 ning rai wa yang, mungdan lahkong maga shada hkungga lara let jom shakut shaja ai majo, mung htingrep ja sutgan rot zinghka jat wa lu sai. Miwa mung maga ni mungdan la- hkong maga grau nna rot zing- hka hkrat wa na matu, dingyang madi shado hkrat wa na ga ai, Myen mung maga na ni hte rau, mungdan lahkong maga na mungchying sha ni lu su nga pyo wa na matu shakut shaja na ga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Ho Ru Li hpung woi nna Ma-lung ginwang ko ren lu rem sha mu sa woi yu sharin achyin la hkom u ai
何汝利率队赴马龙县考察学习畜牧业时提出 发挥优势 借鉴经验 促进发展
时间:2014-11-06 16:41:18 来源:德宏团结报
Ndai go yu gawan hpung ni madung lit hkam masha ni tsun yan dan ai hpe madat mara la nga ma ai re.
Mungdo pati rapdo mu madu tau Ho Ru Li ginwang myu hkan na rem lu rem sha garan gon ai mu madu tau, ginwang up tau myu up tau ni hpe yu gawan hpung woi zahpo la nna, shata 9 nhtoi 13 ya shani Hkyuzin myu Ma-lung ginwang ko ren lu rem sha mu sa woi yu sharin achyin la hkom u ai.
Yu gawan hpung ni go Ma-lung ginwang Lunghtin matut tu hkai nmai hpungtang hpaji wang, Ma-lung Shong-yu rem lu rem sha hpaga satut seng Gyusen du sat jahkai sat mu go maden shara hte Shong-yu shan nga rem shara re hkan sa du yu hkom nna, dai shara hkan na madung lit hkam masha ni tsun yan dan ai hpaji ni hpe atsom madat mara la shajang ma ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Shiga masa景颇新闻
Mungdo gumgai dingla ganbu gonhkang da...
州老干部局送系列活动进乡村
Shata 4 nhtoi 24 ya shani, mungdo gungai dingla ganbu gonhkang dap ni go Mangshi rungdap magam mu rapdo, my...
-
Anhte mungdo ni mungdan hpe shakon ku...
2014-11-10我州各界歌唱家乡 颂祖国迎国庆
Ginsup pya poi shara Shata 9 nhtoi 28 ya shana, mungdo pati rapdo, mungdo asuya ni woi ninghtan galo nhto
-
Anhte mungdo na rung dap langai hte ...
2014-11-10我州一集体三个人被国务授予民族团结进步模范称号
Shata 9 nhtoi 28 ya shani, ginjo amyu magam zuphpong hte mungdan magam rapdo nambat 6 lang mungdan amyu myi
-
Gumgai dingla ni hpe madi shado hkung...
2014-11-10州政府举行助老公益活动物资发放仪式
Shata 9 nhtoi 26 ya shani, gumgai dingla ni hpe garum shado hkungga la-ra ai htung lai matut galo hkrat wa na
-
Sumla shiga
2014-11-10图片新闻
Mungdo ting na lapran tsang jong hte jong gaji ni a ningtuk rai htim pat hpaji tsun shingjong ai lam go,
-
Hkauna mam yi ko a nga rem nna sutsu wa nga ai
2014-11-10谷花鱼肥农家乐
Mangai lado na shata man 9 hta, Lengho Hosi ginwangdo Munglai na hkaimu masha Lu Wui Leng go jahpot manap
-
Mungdo asuya ni lado 1-3 na sutgan mu htam zuphpong hpo ma ai
2014-11-10州政府召开1-3季度经济工作会
Ningbo ni Yinkyang na go maden sat lawat sa jep nga ma ai Mungdo asuya ni shata 9 nhtoi 22 ya ko nna 23 ya
-
Sumla shiga
2014-11-10图片新闻
Shata 9 nhtoi 18 ya shani, mungdo pati rapdo dinggrin salang, Sakhkung dap ran hpyen kaman du Gyang Gyen re
-
Shata 1 ko nna shata 8 du anhte mun...
2014-11-101至8月我州工业经济持续上行
Daining ko nna rai wa yang, mungdo ting na tsang shagu rung dap shagu ni muhtam n-gun da-ngam jat galo gab
-
Sumla shiga
2014-11-06图片新闻
Shata 9 nhtoi 13 ya hte 14 ya shani, Sakhkung jong sara dakkasu hpaji jong na Tsora myit hte lam nan shan
-
Lapran tsang jong hte jong gaji ni wunli makop lam sharin la ma ai
2014-11-06中小学校启动校园安全周活动
Jongma ni wan sat shaman nga ai Lengho ginwang ni ya ten hta 2014 ning mangai lado na lapran tsang jong
-
Ba-da jong gaji ni jongma ni hpe sha...
2014-11-06帮达小学学生每天锻炼身体
Jongama ni hkumhkrang shaman nga ma ai 2014 ning shata 9 nhtoi 16 ya hta,Nshon ginwang Chinzi gat mare B
-
Sumla shiga
2014-11-06图片新闻
Shata 9 nhtoi 16 ya jahpot, mungdo Kon-gung wei ni 2014 ning na dum nta ko ru yak ai jong mungdo lapran
-
Mungdo gaba asuya ni anhte mungdo na...
2014-11-06省政府调研我州大中型水电工程移民工作
Ndai go Jep dup hpung ni dum nta htot shawa masha ni hte tsora lanu rai jom jahta hkat nga ma ai re
-
Ho Ru Li hpung woi nna Ma-lung ginwa...
2014-11-06何汝利率队赴马龙县考察学习畜牧业时提出 发...
Ndai go yu gawan hpung ni madung lit hkam masha ni tsun yan dan ai hpe madat mara la nga ma ai re Mu
-
Tsi sara ni tsora myit hte sai sak jo ma ai
2014-11-06医生护士无偿献血
Sai sho shara Sai sho bang ai masha shawoi na hta nlo mat wa, tsirung shagu ni sai lang ai machyi masha
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Maumwi 108: Damasaku De Sa Ai Lam Ntsa Kaw
Ga kaw e kadawng taw nga ai wa gaw kadai re ai hpe nanhte chye ma ni? Shawlu rai nga ai. Matsing ai kun? Stehpan hpe nlung hte kabai sat kau ai masha ni a hpun palawng hpe sin ya ai wa gaw shi nan rai nga ai. Htoi tu ai nhtoi yan kaba hpe yu dat u. Hpa byin nga ai kun?
Stehpan hpe sat kau ai hpang e, Shawlu woi awn nna Yesu a hpang hkan ai masha ni hpe tam la nna, zingri ma ai. Nta langai hte langai shang nna shanhte hpe ndaw de karawt shapraw la nhtawm htawng jahkrat ai. Sape ni law law kaga mare de hprawng sa wa ai. Shanhte du ai shara shagu hkan e “kabu kara shi ga” hpe hkaw tsun ma ai. Raitimung Shawlu gaw kaga mare de sa nna Yesu a hpang hkan ai masha ni hpe hkan tam ai. Ya Damasaku mare de sa wa nga ai. Raitimung lam lapran e, laklai lam langai mi hte hkrum kadup ai:
Nhtoi langai shi a makau grup yin e a kajawng sha htoi kabrim wa ai. Dai shaloi ndai sumla hta mu ai hte maren Shawlu ga de kadawng taw mat ai. Bai nna nsen langai mi pru wa ai: ‘Shawlu! Shawlu! Nang ngai hpe hpa rai zingri nga a ta?’ nga ai.Shawlu makau na masha ni gaw nhtoi kabrim wa ai hpe mu ai. Nsen na ma ai. Raitimung hpa hpe tsun nga ai lam nchye ma ai.
Shawlu gaw, ‘madu e nang kadai rai nga a ta?’ nga nna san ai.
‘Ngai gaw nang zingri ai Yesu rai nga nngai,’ nga nna nsen madu gaw htan ai. Yesu ning nga nna tsun ai lam gaw Shawlu Yesu a hpang hkan ai masha ni hpe zingri ai gaw shi hpe zingri ai zawn hkam sha ai majaw re.
‘Ngai hpa galaw na kun madu e,’ nga nna Shawlu san ai.
‘Rawt u. Damasaku mare de sa wa su. Nang hpa galaw na lam dai kaw du jang chye na re,’ nga nna Yesu tsun ai. Shawlu rawt nna myi hpaw yu yang hpa mung nmu lu sai. Shi myi kyaw mat sai. Shi hte lawm ai masha ni gaw, shi hpe lata dun nna Damasaku mare de woi shang wa ma ai.
Yesu gaw Damasaku na shi a sape langai mi hpe tsun ai. ‘Anani e, rawt u. Lamding ngu ai mare lam de sa u. Yuda a nta du jang Shawlu mying ai masha langai mi hpe hkan tam u. Dai wa hpe nye a lak san mayam langai tai na matu ngai lata la sai,’ nga nna tsun ai.
Anani gaw tsun ai hte maren madat ai. Shawlu hte hkrum ai shaloi shi a ntsa e lata mara ya nna: ‘Na a myi bai mu wa na hte Chyoi pra ai wenyi hte hpring hkra galaw na matu madu gaw ngai hpe shangun dat ai,’ nga nna tsun ai. Dai shaloi Shawlu a myi kaw na nga asep zawn san ai arai ni alawan sha gaw hkrat wa nna myi bai mu lu ai.
Masha amyu baw shagu hpe hkaw tsun ai hta Shawlu hpe tang du hkra asung jashawn ai. Shawlu gaw kasa Pawlu tai wa ai. Shi a lam hpe law law naw chye lu na re. Shawng nnan e, Karai Kasang gaw Petru hpe shangun dat nna, hpa galaw shangun ai hpe yu yu ga.
Kasa 8:1-4; 9:1-20; 22:6-16; 26:8-20.


text:
Anhte mungdo nambat 27 lang mungkan Aizi ana masat nhtoi du wa na ten hta dung jahta zuphpong hpo ma ai
全州第27个世界艾滋病日座谈会提出 凝聚力量 开创防止艾滋病工作新局面
时间:2014-12-21 23:27:36 来源:德宏团结报
Ndai go lawu tsang Aizi ana htang manga muhtam masha gasa ni hpe sa gawan gatsan ai re.
Nambat 27 lang mungkan Aizi ana masat nhtoi du wa na aten laman hta, Shata 11 nhtoi 28 ya shani, anhte mungdo dung jahta zuphpong hpo nna, “Yong jom shamu shamot nna, Aizi ana n nga mat hkra shakut sa wa ga” ngu ai lachyum madung ko shinggrup nhtom, Aizi ana byin wa ai sat lawat hpe hpaga yu re hte rau, Aizi ana htang manga sa wa na mu lam ni dup ginrat hparan dat rai ma ai.
Mungdo mungchying sha gasa zuphpong gaba dinggrin salang rapdo mu madu tau Li Yu Shen, mungdo up tau Su Hung Htau re zuphpong sa lom ma ai hta n-ga, zuphpong wa lom ai lawu tsang shagu na Aizi ana muhtam masha gasa ni hpe no sa gawan gatsan ma ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Sumla shiga
图片新闻
时间:2010-08-04 00:00:00 来源:德宏团结报
“8.1” hpyen daido poi du wa na shong e, Sakhkung mung htingrep makop dap ran dap na hpyendu hpyen ma ni go, hpyen dap nga shara na mung shawa masha ni hpe jahpu n la ai tsi sa jep tsi ya hkom nna, mung shawa masha ni shakon shagrau ai hkrum masai, dai ten hta shanhte masha marai 200 hprai shapro nna, shawa masha marai 500 jan ni hpe ana jep tsi ya ma ai. Lang mat wa ai tsi go manu lap 7000 jan ging nga ai. Sumla hta madun ai go hpyen du hpyen ma ni shawa masha ni hpe ana sa jep ya ai re.
8.1” hpyen poi du wa sai hte rau, hpyen madi shado masha Jau Shu Fun go hpyen madi shado hpung gaji ni hpe woi nna, balik Sakhkung dap dapran dap balik hpyen ni hpe sa gawan u ai.
Ningshong sho magam mu galo hpang wa ai ko nna rai wa yang, Lengho ginwang htang rung ni go kyet shop ai hte, htang rung shagu, kumshu hkai ai ginwang do gat mare shagu ni hte jom zuphpo la nna, kumshu hkai gon lajang sama hpaji sharin shapan hpung 6 lang hpo lai wa masai, sharin shapan hkrum ai masha ni go 3000 jan du, kumshu hkai gon lajang laika buk gasha mun lam htuk shabra rai sai. Ginjo ko nna shayu dat ya ai kumshu hkai garum jo gumhpro lap mun 50 hpe kumshu hkai kasi dan ai ko ginhkyom lang sai hte rau, kumshu hkai ai mare salang rapdo shagu hta mu htam shara san ton nna, kumshu hkai hpaji jo mu galo sa wa ma ai. Sumla hta madun ai go htang magam muhtam gok hte htang rung na muhtam masha ni hkauna ko namhpun sa sa ya ai re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Hpyen ni hte mung shawa masha ni “8.1” hpyen poi jom hkalum lai ma ai
Hpyen ni hte mung shawa masha ni “8.1” hpyen poi jom hkalum lai ma ai
时间:2010-08-04 00:00:00 来源:德宏团结报
Ndai go hkalum poi hta pya madun dan ai yu ngui zat rai nga ai.
Miwa mung mungchying sha shanglot hpyen go sharot ai 83 ning ladu hkrum poi hpe, shata 7 nhtoi 30 ya shana,hkikpong dik ai hte Mangshi zuphpong htingnu ko hpyen du hpyen ma ni hte mung shawa masha ni jom hkalum lai wa masai.
Mungdo up Mung Byi Kong, mungdo pati rapdo mu madun tau Htang Wun Shang, mungdo mung masa bongban rapdo tingnyang up Kung Gyin Jin, mungdo pati rapdo dinggrin salang, mungdo pati rapdo mung masa ubadi gonhkang rapdo mu madu Go Ji De, mungdo pati rapdo dinggrin salang, mungdo pati rapdo chyare ningbo Hpan Yau Hpyin, mungdo pati rapdo dinggrin salang, mungdo shayi num wunhpom tingnyang up Li Yen Lan, Sakhkung dap ran hpyen kaman du Kung Hpyin, mungdo up tau Gau Hte Yin, mungdo teng tok gonhkang rung dap hkan na ni hte ginjo, mungdo gaba hkan na Mangshi ko mu htam shara sa jung ton ai seng ang rung dap ni hte kaga myu lam magup rung dap hkan na gasa ni hkalum zuphpong sa lom ma ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Mungdo asuya ni lado 1-3 na sutgan mu htam zuphpong hpo ma ai
州政府召开1-3季度经济工作会
时间:2014-11-10 17:10:04 来源:德宏团结报
Ningbo ni Yinkyang na go maden sat lawat sa jep nga ma ai.
Mungdo asuya ni shata 9 nhtoi 22 ya ko nna 23 ya shani du Yinkyang ko mungdo ting na lado 1-3 na sutgan mu htam zuphpong hpo nna, kangka ai hte mungdo ting na lado 13 na sutgan shamu shamot sat lawat hpe hpaga yu ai hte rau, ra rong ai manghkang hpe mung hpaga yu, madu hkam ra ai mu lit hpe danleng chye shanugn rai nna, n-gun aja awa rong ai ladat hpaji do lang sa wa nhtom, daining na mu lit hpe shangut shakre na matu ama hkam hkam ton. Logadat hpai hte htaning na mu htam lam hpe zai do shada ton nna, htaning na mu htam bandung hte “13 lang 5 ning” do masat yo shada hpe hkyem shajin ton na hku rai nga ai.
Mungdo pati rapdo mu madu tau, mungdo up Kung Gyin Jin, mungdo pati rapdo dinggrin salang, mungdo up tau dinggrin lit hkam Lu Wu San, mungdo up tau Tin Jin Ru, mungdo asuya chyare ningbo Wo Htun re woi on ningbo, ginwang myu shagu asuya na woi on ningbo ni zuphpong sa lom ma ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Sumla shiga
图片新闻
时间:2014-11-10 16:54:37 来源:德宏团结报
Shata 9 nhtoi 18 ya shani, mungdo pati rapdo dinggrin salang, Sakhkung dap ran hpyen kaman du Gyang Gyen re ni Mangshi gat mare Hosin chang hkaimu gahtong hte Hosin chang ma gaji jong ko sa du nna, shawa masha ni a galo lu galo sha lam, nga sat nga sa lam hte sharin shapan jong laika sharin sat lawat re ni sa jep dup sumru hkom ma ai. Ndai go Gyang Gyen re ni ma gaji jong ko jong ma ni yup ra hpe sa jep yu gawan hkom ma ai re.
Shata 9 nhtoi 23 ya shana de, mungdo gaba asuya muhtam jep shadut hpung ni anhte mungdo ko asuya htunghkrang hku nre ai sutgan rotjat lawan mu jep shadut madun dung jahta zuphpong wa hpo ma ai. Ndai go Jep shadut madun hpung hpung up Mung Gyin Yau re ni Denchon tsi galo rung ko sa yu gawan hkom ma ai re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Mung masa bongban salang marai 280 go zuphpong lom jahpan sa bang masai
280名委员到芒市报到
时间:2015-01-29 15:34:21 来源:德宏团结报
Laning mi na “Zuphpong gaba lahkong”hpo aten bai du sai.Shata 1 nhtoi 13 ya shani, zuphpong sa lom na salang marai 280 go Mangshi ko du gajang sai.Shanhte goSakhkung ga na myit mada lam hte shawa masha a nga pra lam jahtuk sharai ya na alit mung gun hpai sa wa nga ma ai.
Jahpot hkying 9 hta, shika masha jahpan bang shara de sa du yang, yong hkyem lajang da masai. Shika masha san yu yang, salang yong go hkyem lang nna du sa wa ai hkrai re. Dai hta, hpaga gahkan chyam dinglik shara na go gap lam, htingwan, sharin shapan, tsi mawan re hkan na ra rong hparan ya ai manghkang ni yong go, ndai lang na salang ni dup ginrat na lam ni rai nga ai. Mangshi Kon yin shi ko nna du sa ai mung masa bongban salang Shi Yin Chi shika masha hpe tsun dan ai, maning go ngai shon shana laika n ka sa nngai, daining go makam masham hte seng ai lam ko nna lai ai, shawa masha yong myit maju jung ai lam ni mi hkan tsang madat mara la lom na nngai, daining shon shana laika lahkong ka lang sangai.
Zuphpong gaba tang shana laika hkap la ai shara ko nna chye lu ai, nhtoi 13 ya shana de hkying 6 du yang, salang ni sa jo ai tang shana laika 16 lu la sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Li Yen Lan Lengho ko hkumra zuphpong atsam wa shana shabra tsun u ai
李燕兰到梁河宣讲十八届四中全会精神
时间:2014-12-24 09:21:31 来源:德宏团结报
Ndai go hkumra zuphpong atsam shana shabra dan nga ai re.
Mungdo pati rapdo salang, mungdo pati rapdo shana shabra rung rung up, mungdo “Ladat myu lam 5 lang” shana shabra hpung hpung up Li Yen Lan, shata 12 pro 9 ya shani sungchyung ai hte Lengho ginwang Shauchang ginwang do Tabangsin mare hte Tachang ginwang do Jaulaudi mare ko pati ningdo 18 nambat 4 hkumra zuphpong atsam shana shabra shamu shamot mu wa galo hkom u ai.
Li Yen Lan go “Hpa majo ubadi ko hkan nna mungdan gon lajang mu hpe chyamra hkra htu sit sa wa ra ai”, “Ubadi ko hkan nna mungdan gon lajang mu hpe ganing di chyamra hkra htu sit sa wa na”, “Ubadi ko hkan ubadi sharin achyin ubadi ko n totlai ubadi hpe lang chye ai mung shawa masha gaja ganing di galo sa wa na” ndai myu lam 3 hku nna mung shawa masha ni hpe kangka ai hte tsun yan dan u ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga